02006X1227(02) — MT — 27.12.2006 — 000.001

Dan it-test hu maħsub purament bħala għodda ta’ dokumentazzjoni u m’għandu l-ebda effett legali. L-istituzzjonijiet tal-Unjoni m'għandhom l-ebda responsabbiltà għall-kontenut tiegħu. Il-verżjonijiet awtentiċi tal-atti rilevanti, inklużi l-preamboli tagħhom, huma dawk ippubblikati fil-Ġurnal Uffiċjali tal-Unjoni Ewropea u disponibbli f’EUR-Lex. Dawk it-testi uffiċjali huma aċċessibbli direttament permezz tal-links inkorporati f’dan id-dokument





Ikkoreġut bi:









▼B

▼C1

Regolament Nru 55 tal-Kummissjoni Ekonomika ta' l-Ewropa tan-Nazzjonijiet Uniti (UN/ECE) – Dispożizzjonijiet uniformi dwar l-approvazzjoni tal-komponenti ta' l-akkoppjar mekkaniku ta' vetturi magħquda

Reviżjoni 1

Li jinkorpora fih it-test validu kollu sa:

Is-serje ta' emendi 01 – Data tad-dħul fis-seħħ: is-16 ta' Settembru 2001

Corrigendum 1 għas-serje ta' emendi 01, suġġetta għal notifika depożitarja

C.N.602.2002.TRATTATI-1 datati t-13 ta' Ġunju 2002

1. SKOP

1.1. Dan ir-Regolament jistabbilixxi l-kondizzjonijiet meħtieġa li l-istrumenti u l-komponenti ta' l-akkoppjar mekkaniku għandu jkollhom sabiex jitqiesu internazzjonalment bħala kompatibbli ma' xulxin.

1.2. Dan ir-Regolament japplika għall-istrumenti u l-komponenti maħsuba għal:

1.2.1. vetturi bil-mutur u trejlers maħsuba biex jiffurmaw vetturi magħquda ( 1 )

1.2.2. vetturi bil-mutur u trejlers maħsuba biex jiffurmaw vetturi magħquda (1) , fejn il-piż vertikali mgħobbi fuq il-vettura bil-mutur mit-trejler ma jaqbiżx 200 kN.

1.3. Dan ir-Regolament japplika għal:

1.3.1. strumenti u komponenti standard kif iddefiniti fil-paragrafu 2.3.;

1.3.2. strumenti u komponenti mhux standard kif iddefiniti fil-paragrafu 2.4.;

1.3.3. strumenti u komponenti mixxellanji mhux standard kif iddefiniti fil-paragrafu 2.5.

2. DEFINIZZJONIJIET

Għall-finijiet ta' dan ir-Regolament:

2.1. “strumenti u komponenti ta' l-akkoppjar mekkaniku” tfisser dawk l-oġġetti kollha fuq il-qafas, partijiet tal-bòdi li jġorru l-piż u x-xàsi tal-vettura bil-mutur u t-trejler li permezz tagħhom huma magħquda flimkien sabiex jiffurmaw vetturi magħquda jew vetturi maqgħuda. Il-partijiet fissi jew li jinqalgħu għat-twaħħil jew għat-tħaddim ta' l-istrument jew komponent ta' l-akkoppjar mekkaniku huma inklużi.

2.2. Il-kondizzjoni meħtieġa għall-akkoppjar awtomatiku tinkiseb jekk meta wieħed jirriversja l-vettura ta' l-irmonk kontra t-trejler ikun biżżejjed biex l-akkoppjar jaqbad flimkien kompletament, jissakkar awtomatikament u jindika li l-istrumenti li jsakkru qabdu flimkien kif jixraq mingħajr l-ebda intervent barrani.

Fil-każ ta' akkoppjar tat-tip bil-ganċ (hook type couplings), il-kondizzjoni meħtieġa għall-akkoppjar awtomatiku tinkiseb jekk il-ftuħ u l-għeluq ta' l-istrument li jsakkar l-akkoppjar isiru mingħajr intervent barrani meta għajnet il-ganċ (drawbar eye) tiddaħħal fil-ganċ (hook).

2.3. Strumenti u komponenti standard ta' akkoppjar mekkaniku jkunu konformi mad-dimensjonijiet standard u l-valuri karatteristiċi kif jingħataw f'dan ir-Regolament. Jista' jkun hemm skambju bejniethom fi ħdan il-klassi, b'mod indipendenti mill-manifattur.

2.4. Strumenti u komponenti mhux standard ta' akkoppjar mekkaniku m'humiex konformi fl-aspetti kollha mad-dimensjonijiet standard u l-valuri karatteristiċi kif jingħataw f'dan ir-Regolament, imma jistgħu jitqabbdu ma' strumenti u komponenti standard ta' akkoppjar mekkaniku fil-klassi relevanti.

2.5. Strumenti u komponenti mixxellanji mhux standard ta' akkoppjar mekkaniku m'humiex konformi mad-dimensjonijiet standard u l-valuri karatteristiċi kif ingħataw f'dan ir-Regolament u ma jistgħux jitqabbdu ma' strumenti u komponenti standard ta' akkoppjar mekkaniku. Jinkludu, per eżempju, strumenti li ma jikkorrispondu ma' l-ebda klassi fost il-Klassijiet A sa L u T, imniżżla fil-paragrafu 2.6., bħal dawk maħsuba għall-użu fi trasport speċjali u tqil u strumenti mħallta li huma konformi ma' l-istandards nazzjonali eżistenti.

2.6. L-istrumenti u l-komponenti ta' l-akkoppjar mekkaniku huma kklassifikati skond it-tip tagħhom, kif ġej:

2.6.1. Il-boċċi ta' l-akkoppjar (coupling balls) u saljaturi ta' l-irmonk (towing brackets) tal-Klassi A li jużaw strument sferiku b'dijametru ta' 50 mm u saljaturi fuq il-vettura ta' l-irmonk biex għal irbit mat-trejler permezz ta' ras ta' l-akkoppjar (coupling head) – ara l-anness 5, il-paragrafu 1.

2.6.1.1. Il-boċċi ta' l-akkoppjar (coupling balls) standard b'dijametru ta' 50 mm tal-Klassijiet A50-1 sa 50-5 b'rabta ssikkata qisha flanġ (flange type bolted fixings).

2.6.1.2. Il-boċċi ta' l-akkoppjar (coupling balls) mhux standard b'dijametru ta' 50 mm u saljaturi.

2.6.2. L-irjus ta' l-akkoppjar (coupling heads) tal-Klassi B li jidħlu fil-ganċ (drawbar) tat-trejlers sabiex jitqabbdu mal-boċċa ta' l-akkoppjar (coupling ball) b'dijametru ta' 50 mm fuq il-vettura ta' l-irmonk – ara l-anness 5, il-paragrafu 2.

2.6.2.1. L-irjus ta' l-akkoppjar (coupling heads) mhux standard b'dijametru ta' 50 mm tal-Klassi B50-X.

2.6.3. L-akkoppjar bil-ganċ (drawbar couplings) tal-Klassi C b'kavilja b'dijametru ta' 50 mm u b'xedaq (jaw) u b'pinn għal għeluq u sokra awtomatiċi fuq il-vettura ta' l-irmonk sabiex titqabbad mat-trejler permezz ta' għajnet il-ganċ (drawbar eye) – ara l-anness 5, il-paragrafu 3.:

2.6.3.1. L-akkoppjar bil-ganċ (drawbar couplings) standard tal-Klassijiet C50-1 sa 50-7 b'kavilji b'dijametru ta' 50 mm.

2.6.3.2. L-akkoppjar bil-ganċ (drawbar couplings) mhux standard tal-Klassi C50-X b'kavilji b'dijametru ta' 50 mm.

2.6.4. Għajnejn il-ganċ (drawbar eyes) tal-Klassi D b'toqba parallela adattata għal kavilja b'dijametru ta' 50 mm u li joqogħdu għal ganċ (drawbar) ta' trejlers biex jitqabbdu mal-ganċ ta' l-akkoppjar (drawbar couplings) awtomatiċi – ara l-anness 5, il-paragrafu 4.:

2.6.4.1. Għajnejn il-ganċ (drawbar eyes) standard tal-Klassi D50-A b'kavilja b'dijametru ta' 50 mm għal twaħħil issaldjat.

2.6.4.2. Għajnejn il-ganċ (drawbar eyes) standard tal-Klassi D50-B b'kavilja b'dijametru ta' 50 mm għal twaħħil issikkat bil-kamin.

2.6.4.3. Għajnejn il-ganċ (drawbar eyes) standard tal-Klassijiet D50-C u 50-D b'kavilja b'dijametru ta' 50 mm għal twaħħil bil-kamin.

2.6.4.4. Għajnejn il-ganċ (drawbar eyes) mhux standard tal-Klassi D50-X b'kavilja b'dijametru ta' 50 mm.

2.6.5. Il-ganċijiet (drawbars) mhux standard tal-Klassi E li jinkludu strumenti li jduru b'veloċità akbar mill-magna u tagħmir simili mmuntat fuq quddiem tal-vettura ta' l-irmonk, jew tax-xàsi tal-vettura, li huma adattati għall-akkoppjar mal-vettura ta' l-irmonk permezz ta' għajnejn il-ganċ (drawbar eyes), l-irjus ta' l-akkoppjar (coupling heads) jew strumenti ta' l-akkoppjar simili – ara l-anness 5, il-paragrafu 5.

Il-ganċijiet (drawbars) jistgħu jkunu impernjati sabiex jiċċaqilqu b'mod ħieles fuq il-pjan vertikali u ma jsostnu l-ebda piż vertikali jew ikunu fissi fi pjan vertikali sabiex isostnu piż vertikali (ganċijiet riġidi (rigid drawbars)). Il-ganċijiet riġidi (rigid drawbars) jistgħu jkunu kollha kemm huma riġidi jew ikunu mmuntati b'mod flessibli.

Il-ganċijiet (drawbars) jistgħu jkollhom iktar minn komponent wieħed u jistgħu jiġu aġġustati jew ikunu jiċċaqilqu.

Dan ir-Regolament japplika għal ganċijiet (drawbars) li huma unitajiet separati, mhux dawk li huma parti integrali mix-xàsi tal-vettura ta' l-irmonk.

2.6.6. L-iżbarri (drawbeams) mhux standard tal-Klassi F li jinkludu l-komponenti u l-istrumenti kollha bejn l-istrumenti ta' l-akkoppjar, bħal boċċi ta' l-akkoppjar (coupling balls) u akkoppjar bil-ganċ (drawbar couplings), u l-qafas (per eżempju, it-traversa ta' wara), il-bòdi li jġorr il-piż jew ix-xàsi tal-vettura ta' l-irmonk – ara l-anness 5, il-paragrafu 6.

2.6.7. L-akkoppjar ta' l-istepni (fifth wheel couplings) tal-Klassi G huma akkoppjar tat-tip ta' pjanċa (plate type couplings) li jkollhom sokra awtomatika ta' l-akkoppjar (automatic coupling lock) u jitwaħħlu fuq il-vettura ta' l-irmonk sabiex jiġu kkonnettjati mal-kavilja ta' l-akkoppjar ta' l-istepni (fifth wheel coupling pin) b'dijametru ta' 50 mm li toqgħod għal fuq semitrejler – ara l-anness 5, il-paragrafu 7.

2.6.7.1. L-akkoppjar ta' l-istepni (fifth wheel couplings) standard tal-Klassi G50 b'kavilja b'dijametru ta' 50 mm.

2.6.7.2. L-akkoppjar ta' l-istepni (fifth wheel couplings) mhux standard tal-Klassi G50-X b'kavilja b'dijametru ta' 50 mm.

2.6.8. Il-kavilji ta' l-istepni (fifth wheel coupling pins) tal-Klassi H, b'dijametru ta' 50 mm, huma strumenti mwaħħla ma' semitrejler sabiex ikunu kkonettjati ma' l-akkoppjar ta' l-istepni (fifth wheel coupling) tal-vettura ta' l-irmonk – ara l-anness 5, il-paragrafu 8.:

2.6.8.1. Il-kavilji ta' l-istepni (fifth wheel coupling pins) mhux standard tal-Klassi H50-X, b'dijametru ta' 50 mm.

2.6.9. Il-pjanċi għall-immontar, mhux standard tal-Klassi J, li jinkludu l-komponenti u l-istrumenti kollha sabiex jingħaqad l-akkoppjar ta' l-istepni (fifth wheel couplings) mal-qafas jew ix-xási tal-vettura ta' l-irmonk. Il-pjanċi ta' l-immontar jistgħu jiċċaqilqu fi pjan orizzontali, jiġifieri biex jiffurmaw stepni li tiżżerżaq – ara l-anness 5, il-paragrafu 9.

2.6.10. L-akkoppjar tat-tip bil-ganċ (hook type couplings) standard tal-Klassi K maħsub biex jintuża ma' għajnejn il-ganċ (drawbar eyes) torojdali adattati tal-Klassi L – ara l-anness 5, il-paragrafu 10.

2.6.11. Għajnejn il-ganċ (drawbar eyes) torojdali standard tal-Klassi L sabiex jintużaw ma' l-akkoppjar tat-tip bil-ganċ (hook type couplings) tal-Klassi K – ara l-anness 5, il-paragrafu 4.

2.6.12. L-istrumenti u l-komponenti tal-Klassi S li m'humiex konformi ma' l-ebda klassi mill-A sa L jew it-T li ssemmew aktar “il fuq” u li jintużaw, per eżempju, għal trasport mgħobbi u speċjali jew huma strumenti uniċi għal uħud mill-pajjiżi u huma koperti minn standards nazzjonali eżistenti.

2.6.13. L-akkoppjar tat-tip bil-ganċ (drawbar type couplings) mhux standard u lanqas awtomatiku tal-Klassi T, imfassal għal skop speċifiku, li jista' jkun isseparat biss bl-użu ta' għodod u jintużaw tipikament għat-trejlers ta' trasportaturi tal-karozzi. Għandhom ikunu approvati bħala par li jaqbel.

2.7. L-ifilsa mexxejja (steering wedges) huma strumenti jew komponenti mmuntati fuq semitrejlers li jikkontrollaw it-tmexxija pożittiva tat-trejler flimkien ma' l-akkoppjar ta' l-istepni (fifth wheel coupling).

2.8. Is-sistemi ta' kontroll mill-bogħod huma strumenti jew komponenti li jippermettu li l-istrument ta' l-akkoppjar jitħaddem mill-ġenb tal-vettura jew mill-kabina tas-sewqan tal-vettura..

2.9. L-indikaturi mill-bogħod huma strumenti jew komponenti li jagħtu indikazzjoni fil-kabina tal-vettura li l-akkoppjar sar u li l-istrumenti li jsakkru qabdu flimkien.

2.10. “tip ta' strument jew komponent ta' l-akkoppjar” ifisser strument jew komponent li ma jkunx differenti f'aspetti essenzjali, bħal:

2.10.1. l-isem ta' oġġett fin-negozju jew it-trejdmark tal-manifattur jew tal-fornitur;

2.10.2. il-klassi ta' l-akkoppjar kif definita fil-paragrafu 2.6.;

2.10.3. is-sura esterna, id-dimensjonijiet ewlenija u d-differenza fundamentali fid-disinn, fosthom il-materjali użati; u

2.10.4. il-valuri karatteristiċi D, Dc, S, V u U kif iddefiniti fil-paragrafu 2.11.

2.11. Il-valuri karatteristiċi D, Dc, S, V u U huma ddefiniti jew iddeterminati bħala:

2.11.1. Il-valur D jew Dc huwa l-valur ta' referenza fit-teorija tal-forzi orizzontali fil-vettura ta' l-irmonk u t-trejler u jintuża bħala s-sies għall-piżijiet orizzontali fit-testijiet dinamiċi.

Għal strumenti u komponenti ta' akkoppjar mekkaniku li m'humiex imfassla biex isostnu piżijiet vertikali, il-valur huwa:

Għal strumenti u komponenti ta' akkoppjar mekkaniku għal trejlers b'fus ċentrali, kif iddefiniti fit-2.13, il-valur huwa:

Għal akkoppjar ta' l-istepni (fifth wheel couplings) tal-Klassi G, għal kavilji ta' l-akkoppjar ta' l-istepni (fifth wheel coupling pins) tal-Klassi H u għall-pjanċi ta' l-immontar tal-Klassi J, kif iddefiniti fil-paragrafu 2.6., il-valur huwa:

fejn:

T hija l-akbar massa teknikament permissibbli tal-vettura ta' l-irmonk, f'tunnellati metriċi. Fejn hu relevanti, din tinkludi wkoll il-piż vertikali mgħobbi minn trejler b'fus ċentrali.

R hija l-akbar massa teknikament permissibbli, f'tunnellati metriċi, ta' trejler, jew semitrejler, b'ganċ (drawbar) li jista' jiċċaqlaq fi pjan vertikali ( 2 ).

C hija l-massa f'tunnellati metriċi, mgħoddija lejn l-art mill-fus jew fusijiet tat-trejler b'fus ċentrali, kif iddefinita fil-paragrafu 2.13., meta akkoppjat mal-vettura ta' l-irmonk u mgħobbi biex jilħaq l-akbar massa teknikament possibbli (2) . Għat-trejlers b'fus ċentrali ( 3 ) tal-Kategoriji O1 u O2 l-akbar massa teknikament possibbli tkun dik iddikjarata mill-manifattur tal-vettura ta' l-irmonk.

g hija l-aċċelerazzjoni minħabba l-forza tal-gravitazzjoni (li wieħed jassumi li hi 9,81 m/s2)

U hija ddefinita fil-paragrafu 2.11.2.

S hija ddefinita fil-paragrafu 2.11.3.

2.11.2. Il-valur ta' U huwa l-massa vertikali, f'tunnellati metriċi, mgħobbija fuq l-akkoppjar ta' l-istepni (fifth wheel coupling) mis-semitrejler li laħaq l-akbar massa teknikament permissibbli (2) .

2.11.3. Il-valur ta' S huwa l-massa vertikali, f'kilogrammi, mgħobbija fuq l-akkoppjar, taħt kondizzjonijiet statiċi, mit-trejler b'fus ċentrali, kif iddefinit fil-paragrafu 2.13., li laħaq l-akbar massa teknikament permissibbli (2) .

2.11.4. Il-valur ta' V huwa l-valur ta' referenza fit-teorija ta' l-estensjoni tal-forza vertikali mgħobbija fuq l-akkoppjar mit-trejler b'fus ċentrali li laħaq l-akbar massa teknikament permissibbli ta' iktar minn 3,5 tunnellati metriċi. Il-valur ta' V jintuża bħala s-sies għall-forzi vertikali fit-testijiet dinamiċi.

(ara n-nota aktar 'l isfel)

fejn:

a hija ekwivalenti għall-aċċelerazzjoni vertikali ta' l-akkoppjar skond it-tip ta' sistema ta' saspenxin tal-fus ta' wara tal-vettura ta' l-irmonk.

Għas-suspenxin ta' l-arja (jew sistemi tas-suspenxin b'karatteristiċi ta' tnaqqis ta' vibrazzjonijiet ekwivalenti)

a = 1,8 m/s2

Għal tipi oħra ta' suspenxin:

a = 2,4 m/s2

X hija t-tul ta' l-êrja fejn jitgħabba t-trejler, f'metri (ara l-Figura 1)

L hija d-distanza miċ-ċentru ta' għajnet il-ganċ (drawbar eye) għaċ-ċentru ta' l-immontar tal-fus, f'metri (ara Figura 1)

Nota: (Jekk inqas minn 1,0 , il-valur ta' 1,0 għandu jintuża)

Figura 1 – Id-dimensjonijiet tat-trejler b'fus ċentrali

2.12. Is-simboli u d-definizzjonijiet użati fl-anness 6 ta' dan ir-Regolament.

Av = l-akbar massa permessa ta' fus tal-fus mmexxi (steered axle) f'tunnellati metriċi.

C = il-massa ta' trejler b'fus ċentrali f'tunnellati metriċi – ara l-paragrafu 2.11.1. ta' dan ir-Regolament.

D = il-valur ta' D f'kN – ara l-paragrafu 2.11.1. ta' dan ir-Regolament.

Dc = il-valur ta' Dc f'kN għal trejlers b'fus ċentrali – ara l-paragrafu 2.11.1. ta' dan ir-Regolament.

R = il-massa tal-vettura rmonkata f'tunnellati metriċi – ara l-paragrafu 2.11.1. ta' dan ir-Regolament.

T = il-massa tal-vettura ta' l-irmonk f'tunnellati metriċi – ara l-paragrafu 2.11.1. ta' dan ir-Regolament

Fa = il-forza statika ta' l-irfigħ f'kN.

Fh = il-komponent orizzontali tal-forza ta' l-ittestjar fl-assi lonġitudinali ta' vettura f'kN.

Fs = il-komponent vertikali tal-forza ta' l-ittestjar f'kN.

S = il-massa statika vertikali f'kg.

U = il-massa vertikali mgħobbija fuq l-istepni f'tunnellati metriċi.

V = il-valur ta' V f'kN – ara l-paragrafu 2.11.4. ta' dan ir-Regolament.

a = il-fattur ta' l-aċċelerazzjoni vertikali ekwivalent fil-punt ta' l-akkoppjar ta' trejlers b'fus ċentrali li jiddependi mit-tip ta' suspenxin tal-fus jew fusijiet ta' wara tal-vettura ta' l-irmonk – ara l-paragrafu 2.11.4. ta' dan ir-Regolament.

e = distanza lonġitudinali bejn il-punt ta' l-akkoppjar tal-boċċi ta' l-akkoppjar (coupling balls) li jistgħu jiġu żżarmati u l-pjan vertikali tal-punti tat-twaħħil (ara l-Figuri 20c sa 20f) f'mm.

f = id-distanza vertikali bejn il-punt ta' l-akkoppjar tal-boċċi ta' l-akkoppjar (coupling balls) li jistgħu jiġu żżarmati u l-pjan orizzontali tal-punti tat-twaħħil (ara l-Figuri 20c sa 20f) f'mm.

g = l-aċċelerazzjoni minħabba l-forza tal-gravitazzjoni, li wieħed jassumi li hi 9,81 m/s2.

L = it-tul fit-teorija tal-ganċ (drawbar) bejn iċ-ċentru ta' għajnet il-ganċ (drawbar eye) u ċ-ċentru ta' l-immontar tal-fus f'metri.

X = it-tul ta' l-êrja fejn it-trejler b'fus ċentrali jiġi mgħobbi, f'metri.

Miktuba taħt il-vers:

O = l-akbar forza ta' l-ittestjar

U = l-inqas forza ta' l-ittestjar

a = forza statika

h = orizzontali

p = li tivvibra

res = dak li jirriżulta

s = vertikali

w = forza li talterna

2.13. “Trejler b'fus ċentrali” tfisser trejler li għandu ganċ (drawbar) li ma jistax jiċċaqlaq fi pjan vertikali, indipendenti mit-trejler, u għandu fus jew fusijiet li jinsabu qrib iċ-ċentru tal-gravitazzjoni tat-trejler, meta dan ikun mgħobbi b'mod uniformi. Il-piż vertikali mgħobbi fuq l-akkoppjar tal-vettura ta' l-irmonk m'għandux jisboq l-10 fil-mija ta' l-akbar massa tat-trejler, jew 1 000 kg, liema minnhom hu l-inqas.

“L-akbar massa tat-trejler b'fus ċentrali” tfisser il-massa totali li tgħaddi lejn l-art mill-fus jew mill-fusijiet tat-trejler meta jkun akkoppjat ma' vettura ta' l-irmonk u meta jkun mgħobbi b'mod li jilħaq l-akbar massa teknikament permissibbli ( 4 ).

2.14. “Tqabbid mekkaniku pożittiv” ifisser li d-disinn u l-ġeometrija ta' l-istrument u l-partijiet komponenti tiegħu għandhom ikunu tali li ma jinfetaħx jew jinħallx taħt l-azzjoni ta' l-ebda forza jew komponenti ta' forzi li għalihom ikun soġġett waqt użu normali jew waqt testijiet.

2.15. “Tip ta' vettura” tfisser vetturi li ma jkunux differenti f'ċerti aspetti essenzjali bħall-istruttura, id-dimensjonijiet, is-sura u l-materjali fil-postijiet fejn l-istrument ta' l-akkoppjar mekkaniku, jew il-komponent tiegħu, hu mwaħħal. Dan japplika kemm għall-vettura ta' l-irmonk u kemm għat-trejler.

3. L-APPLIKAZZJONI GĦALL-APPROVAZZJONI

3.1. L-applikazzjoni għall-approvazzjoni għandha titressaq mid-detentur ta' l-isem ta' l-oġġett fin-negozju jew it-trejdmark, jew mir-rappreżentat akkreditat tiegħu.

3.2. Għal kull tip ta' strument jew komponent ta' akkoppjar mekkaniku, l-applikazzjoni għandha jkollha magħha l-informazzjoni li ġejja, per eżempju, permezz tal-formola tal-Komunikazzjoni li tidher fl-anness 1:

3.2.1. Id-dettalji ta' l-ismijiet ta' l-oġġett fin-negozju jew it-trejdmarks kollha tal-manifattur jew fornitur li għandhom ikunu applikati lill-istrument jew il-komponent ta' l-akkoppjar;

3.2.2. tliet settijiet ta' disinji li huma biżżejjed dettaljati biex jiddefinixxu l-istrument jew il-komponent u li jispeċifikaw kif dan għandu jitwaħħal mal-vettura; it-tpinġijiet għandhom juru l-pożizzjoni u l-ispazju pprovdut għan-numru ta' l-approvazzjoni u għal immarkar ieħor kif jidher fil-paragrafu 7.;

3.2.3. dikjarazzjoni dwar il-valuri ta' D, Dc, S, V u U kif applikabbli u kif iddefinit fil-paragrafu 2.11.

Għas-saljaturi ta' l-irmonk (towing brackets) tal-Klassi A għandha ssir dikjarazzjoni dwar l-akbar massa permissibbli tal-vettura ta' l-irmonk u dik tat-trejler u dwar l-akbar piż vertikali statiku li jista' jitgħabba fuq il-boċċa ta' l-irmonk (tow ball) kif irrikkmandat mill-manifattur tal-vettura ta' l-irmonk;

3.2.3.1. Il-valuri karatteristiċi għandhom ikunu mill-inqas indaqs għal dawk applikabbli għall-akbar massa permissibbli tal-vettura ta' l-irmonk, tat-trejler u tagħhom flimkien.

3.2.4. Deskrizzjoni teknika dettaljata ta' l-istrument jew il-komponent, fejn ikun hemm speċifikat, b'mod partikulari, it-tip u l-materjali użati;

3.2.5. il-limiti fuq il-vetturi li magħhom jista' jitwaħħal l-akkoppjar – ara l-anness 1, il-paragrafu 12. u l-anness 5, il-paragrafu 3.4.;

3.2.6. kampjun wieħed, flimkien ma' kampjuni addizzjonali kif mitluba mill-awtorità ta' l-approvazzjoni tat-tip jew is-servizz tekniku;

3.2.7. il-kampjuni kollha għandhom ikunu rfinuti bit-trattament finali tal-wiċċ. Madankollu, jekk it-trattament finali isir biż-żebgħa jew b'passata trab epossidiku, dan għandu jitħalla barra;

3.2.8. fil-każ ta' strument ta' jew komponent akkoppjar mekkaniku maħsub għal tip speċifiku ta' vettura, il-manifattur ta' l-istrument jew il-komponent għandu wkoll iressaq l-informazzjoni dwar l-installazzjoni mogħtija mill-manifattur tal-vettura. L-awtorità ta' l-approvazzjoni jew is-servizz tekniku jistgħu wkoll jitolbu li titressaq vettura rappreżentattiva tat-tip.

4. IL-KONDIZZJONIJIET MEĦTIEĠA ĠENERALI GĦAL STRUMENTI JEW KOMPONENTI TA' L-AKKOPPJAR MEKKANIKU

4.1. Kull kampjun għandu jkun konformi ma' l-ispeċifikazzjonijiet tad-dimensjonijiet u s-saħħa, kif hemm indikat fl-annessi 5 u 6. Wara t-testijiet speċifikati fl-anness 6 m'għandux ikun hemm xquq, ksur jew wisq tagħwiġ permanenti li jkun ta' ħsara għat-tħaddim sodisfaċenti ta' l-istrument jew il-komponent tiegħu.

4.2. Il-partijiet kollha ta' l-istrument jew il-komponent ta' l-akkoppjar mekkaniku, li jekk ikunu bil-ħsara jistgħu jwasslu għall-firda tal-vettura u t-trejler, għandhom ikunu ta' l-azzar. Jistgħu jintużaw materjali oħra sakemm il-manifattur ikun wera, għas-sodisfazzjon ta' l-awtorità ta' l-approvazzjoni tat-tip jew is-servizz tekniku tal-Parti Kontraenti li tkun qed tapplika dan ir-Regolament, li dawn il-materjali jkunu ekwivalenti għall-azzar.

4.3. L-istrumenti jew il-komponenti ta' l-akkoppjar mekkaniku m'għandhomx ikunu ta' periklu meta jitħaddmu u persuna għandu jkun jista' jagħmel l-akkoppjar kif ukoll iħollu mingħajr l-użu ta' għodod. Bl-eċċezzjoni ta' l-akkoppjar ta' Klassi T, l-istrumenti biss li jħallu akkoppjar awtomatiku għandhom jitħallew għall-akkoppjar tat-trejlers li għandhom l-akbar massa teknikament permissibbli ta'aktar minn 3,5 tunnellati metriċi.

4.4. L-istrumenti jew il-komponenti ta' l-akkoppjar mekkaniku għandhom ikunu ddisinjati u mmanifatturati b'tali mod li b'użu normali u b'manutenzjoni korretta u bil-bdil tal-partijiet li jkunu therrew, ikomplu jaħdmu b'mod sodisfaċenti u jżommu l-karatteristiċi preskritti minn dan ir-Regolament.

4.5. L-istrumenti u l-komponenti kollha ta' l-akkoppjar mekkaniku għandhom ikunu ddisinjati biex ikollhom tqabbid mekkaniku pożittiv (positive mechanical engagement) u l-pożizzjoni l-magħluqa għandha tkun imsakkra mill-inqas darba b'tqabbid ieħor mekkaniku pożittiv (positive mechanical engagement) sakemm fl-anness 5 ma jissemmewx kondizzjonijiet meħtieġa oħra. Min-naħa l-oħra jista' jkun hemm żewġ arranġamenti separati jew aktar sabiex tkun assigurata l-integrità ta' l-istrument, imma kull arranġament għandu jkun iddisinjat biex ikollu llokkjar mekkaniku pożittiv (positive mechanical engagement) u għandu jkun ittestjat b'mod individwali għal kwalunkwe kondizzjoni meħtieġa li tissemma fl-anness 6. L-tqabbid mekkaniku pożittiv (positive mechanical engagement) għandu jkun skond kif iddefinit fil-paragrafu 2.14.

Forzi elastiċi jistgħu jintużaw biss sabiex jagħlqu l-istrument u jipprevjenu l-effetti tal-vibrazzjoni milli jikkawżaw iċ-ċaqliq ta' partijiet komponenti ta' l-istrument għal pożizzjonijiet fejn l-istrument jista' jinfetaħ jew jinħall.

Il-ħsara jew in-nuqqas ta' kwalunkwe waħda mill-molol m'għandiex twassal biex l-istrument komplet jinfetaħ jew jinħall.

4.6. Kull strument jew komponent għandu jkollu miegħu struzzjonijiet dwar l-installazzjoni u t-tħaddim b'tagħrif biżżejjed sabiex kwalunkwe persuna kompetenti tinstallah sew fuq il-vettura u tħaddmu b'mod xieraq – ara wkoll l-anness 7. L-istruzzjonijiet għandhom ikunu għallinqas fl-ilsien tal-pajjiż fejn l-istrument jew komponent ikun għall-bejgħ. Fil-każ ta' strumenti u komponenti fornuti għat-twaħħil ta' tagħmir oriġinali minn manifattur tal-vetturi jew wieħed li jibni l-bodìs, jista' ma jkunx hemm l-istruzzjonijiet għall-installazzjoni imma l-manifattur tal-vettura jew dak li jibni l-bodìs ikun responsabbli sabiex jassigura li dak li jħaddem il-vettura jingħata l-istruzzjonijiet meħtieġa sabiex l-istrument jew il-komponent ta' l-akkoppjar jitħaddem b'mod korrett.

4.7. Għall-istrumenti u l-komponenti tal-Klassi A, jew tal-Klassi S, jekk hu applikabbli, għall-użu ma' trejlers bl-akbar massa permissibbli li ma tisboqx it-3,5 tunnellati metriċi, u li huma pprodotti minn manifatturi li m'għandhom l-ebda tixrik mal-manifattur tal-vettura; u fejn l-istrumenti u l-komponenti huma maħsuba sabiex ikunu jistgħu jinbiegħu fis-suq fejn jinbiegħu bċejjeċ tal-magni, l-għoli u l-karatteristiċi l-oħra ta' l-installazzjoni ta' l-akkoppjar għandhom, fil-każijiet kollha, ikunu vverifikati mill-awtorità ta' l-approvazzjoni tat-tip jew mis-servizz tekniku skond l-anness 7, il-paragrafu 1.

4.8. Għal diversi strumenti jew komponenti ta' l-akkoppjar tal-Klassi S u tal-Klassi T li jifilħu għall-istrapazz u li m'humiex standard, għandhom jintużaw il-kondizzjonijiet meħtieġa relevanti fl-annessi 5, 6 u 7 għall-eqreb strument jew komponent, standard jew mhux standard.

5. L-APPLIKAZZJONI GĦALL-APPROVAZZJONI TA' VETTURA MOGĦNIJA BI STRUMENT JEW KOMPONENT TA' AKKOPPJAR MEKKANIKU

5.1. Fejn manifattur tal-vetturi japplika għall-approvazzjoni ta' vettura mogħnija bi strument jew komponent ta' akkoppjar mekkaniku jew jawtorizza l-użu ta' vettura għall-irmonk ta' kwalunkwe xorta ta' trejler, allura, fuq it-talba ta' applikant bona fide għall-approvazzjoni possibbli tat-tip għal strument jew komponent ta' akkoppjar mekkaniku, jew ta' l-awtorità ta' l-approvazzjoni tat-tip jew tas-servizz tekniku ta' Parti Kontraenti, il-manifattur tal-vettura għandu jagħmel disponibbli malajr dik l-informazzjoni kif meħtieġa fil-paragrafu 5.3 aktar 'l isfel, għal min ikun qed jistaqsi jew għal dik l-awtorità jew għal dak is-servizz tekniku, sabiex il-manifattur ta' l-istrument jew il-komponent ta' akkoppjar mekkaniku jkun jista' jiddisinja u jimmanifattura b'mod xieraq strument jew komponent ta' akkoppjar mekkaniku għal dik il-vettura. Fuq talba ta' applikant bona fide għal approvazzjoni possibbli ta' tip għal strument jew komponent ta' akkoppjar mekkaniku, kwalunkwe informazzjoni li tingħata fil-paragrafu 5.3 t'aktar 'l isfel, li tkun għand l-awtorità ta' l-approvazzjoni tat-tip, għandha tingħata lil dak l-applikant.

5.2. L-applikazzjoni għall-approvazzjoni ta' tip ta' vettura fejn għandu x'jaqsam it-twaħħil ta' strument jew komponent ta' akkoppjar mekkaniku għandha titressaq mill-manifattur tal-vettura jew mir-rappreżentant akkreditat tiegħu.

5.3. Għandha tkun akkumpanjata mill-informazzjoni li ġejja sabiex l-awtorità ta' l-approvazzjoni tat-tip tkun tista' timla l-formola ta' komunikazzjoni li tingħata fl-anness 2.

5.3.1. deskrizzjoni dettaljata tat-tip ta' vettura u ta' l-istrument jew il-komponent ta' l-akkoppjar mekkaniku u, fuq it-talba ta' l-awtorità ta' l-approvazzjoni tat-tip jew tas-servizz tekniku, kopja tal-formola ta' l-approvazzjoni għall-istrument jew il-komponent;

5.3.2. L-informazzjoni għandha tinkludi wkoll l-akbar massa permissibbli għall-vettura ta' l-irmonk u dik li qed tkun irmonkata, id-distribuzzjoni ta' l-akbar massa permissibbli tal-vettura ta' l-irmonk bejn il-fusijiet, l-akbar mases permissibbli tal-fusijiet, l-akbar piż vertikali permissibbli li għandu jitgħabba fuq in-naħa ta' wara tal-vettura ta' l-irmonk u dettalji u/jew disinji dwar il-punti ta' l-immontar ta' l-installazzjoni għall-istrument jew il-komponent u għal kwalunkwe pjanċa rinfurzata addizzjonali, saljaturi ta' sostenn, eċċ., meħtieġa sabiex l-istrument jew il-komponent ta' l-akkoppjar mekkaniku jitwaħħal mingħajr periklu mal-vettura ta' l-irmonk;

5.3.2.1. il-kondizzjoni ta' meta wieħed jgħabbi fejn għandu jitkejjel l-għoli tal-boċċa ta' l-irmonk (tow ball) tal-vetturi tal-kategorija M1 – ara l-paragrafu 2 ta' l-anness 7, ta' l-appendiċi 1.

5.3.3. tliet settijiet ta' disinji li huma biżżejjed dettaljati li jidentifikaw l-istrument jew il-komponent u li jispeċifikaw kif dan għandu jitwaħħal mal-vettura; id-disinji għandhom juru l-pożizzjoni u l-ispazju pprovdut għan-numru ta' l-approvazzjoni u l-immarkar l-ieħor kif indikat fil-paragrafu 7.;

5.3.4. deskrizzjoni teknika ddettaljata ta' l-istrument jew il-komponent, li tispeċifika, b'mod partikulari, it-tip u l-materjali użati;

5.3.5. dikjarazzjoni tal-valuri ta' D, Dc, S, V u U kif applikabbli u kif iddefiniti fil-paragrafu 2.11.;

5.3.5.1. Il-valuri karatteristiċi għandhom ikunu mill-inqas indaqs daqs dawk applikabbli għall-akbar vettura permissibbli ta' l-irmonk, l-akbar trejler permissibbli u l-mases tagħhom flimkien.

5.3.6. vettura, li tirrappreżenta t-tip li għandu jkun approvat u mogħnija bi strument ta' l-akkoppjar mekkaniku, għandha titressaq quddiem l-awtorità ta' l-approvazzjoni tat-tip jew is-servizz tekniku li jistgħu jitolbu wkoll kampjuni addizzjonali ta' l-istrument jew il-komponent;

5.3.7. vettura li ma jkollhiex il-komponenti kollha xierqa għat-tip tista' tiġi aċċettata sakemm l-applikant jista' juri, għas-sodisfazzjon ta' l-awtorità ta' l-approvazzjoni tat-tip jew tas-servizz tekniku, li n-nuqqas tal-komponenti m'għandu l-ebda effett fuq ir-riżultati ta' l-ispezzjoni safejn huma kkonċernati l-kondizzjonijiet meħtieġa ta' dan ir-Regolament.

6. IL-KONDIZZJONIJIET MEĦTIEĠA ĠENERALI GĦAL VETTURI MOGĦNIJA BI STRUMENT JEW KOMPONENT TA' AKKOPPJAR MEKKANIKU

6.1. L-istrument jew il-komponent ta' l-akkoppjar mekkaniku mwaħħal mal-vettura għandu jkun approvat skond il-kondizzjonijiet meħtieġa tal-paragrafi 3. u 4. u ta' l-anness 5 u 6 ta' dan ir-Regolament.

6.2. L-installazzjoni ta' l-istrument jew il-komponent ta' l-akkoppjar mekkaniku għandha tissodisfa l-ħtiġijiet ta' l-anness 7 ta' dan ir-Regolament.

6.3. L-istruzzjonijiet għat-tħaddim għandhom ikunu pprovduti għall-użu ta' l-istrument jew il-komponent ta' l-akkoppjar li għandu jkun fihom kwalunkwe struzzjonijiet speċjali għal operazzjonijiet li huma differenti minn dawk li normalment huma assoċjati mat-tip ta' strument jew komponent ta' akkoppjar, u struzzjonijiet għall-akkoppjar jew l-iżganċar b'modi differenti ta' tħaddim, per eżempju, f'angoli differenti bejn il-vettura ta' l-irmonk u dik li qed tkun irmonkata. Kull vettura għandu jkollha magħha dawn l-istruzzjonijiet għat-tħaddim li għandhom ikunu, għallinqas, bl-ilsien tal-pajjiż fejn se tinbiegħ.

7. L-IMMARKAR

7.1. It-tipi ta' strumenti jew komponenti ta' l-akkoppjar mekkaniku, imressqa għall-approvazzjoni għandu jkollhom l-isem tan-negozju jew it-trejdmark tal-manifattur jew tal-fornitur jew ta' l-applikant.

7.2. Għandu jkun hemm spazju kbir biżżejjed sabiex tkun applikata l-marka ta' approvazzjoni msemmija fil-paragrafu 8.5. u li tintwera fl-anness 3. Dan l-ispazju għandu jintwera fuq id-disinji msemmija fil-paragrafu 3.2.2.

7.3. Ħdejn il-marka ta' approvazzjoni msemmija fil-paragrafi 7.2. u 8.5., l-istrument jew il-komponent ta' l-akkoppjar mekkaniku għandu jkun immarkat bil-klassi ta' l-akkoppjar, kif iddefinita fil-paragrafu 2.6. u l-valuri karatteristiċi relevanti kif iddefiniti fil-paragrafu 2.11. u kif jintwerew fl-anness 4. Il-pożizzjoni għal dan l-immarkar għandu jintwera fuq id-disinji msemmija fil-paragrafu 3.2.2.

Il-valuri karatteristiċi m'hemmx għalfejn ikunu mmarkati f'każijiet fejn dawk il-valuri huma ddefiniti fil-klassifikazzjoni li ngħatat f'dan ir-Regolament, per eżempju, il-Klassijiet A50-1 sa A50-5.

7.4. Fejn l-istrument jew il-komponent ta' l-akkoppjar mekkaniku hu approvat għal valuri karatteristiċi alternattivi fl-istess klassi ta' l-akkoppjar, jew ta' l-istrument, mhux iktar minn żewġ alternattivi għandhom ikunu mmarkati fuq l-istrument jew il-komponent.

7.5. Jekk l-applikazzjoni ta' l-istrument jew il-komponent ta' l-akkoppjar mekkaniku tkun ristretta b'xi mod, per eżempju, jekk m'għandiex tintuża ma' ifilsa mexxejja (steering wedges), mela dik ir-restrezzjoni għandha tkun immarkata fuq l-istrument jew il-komponent.

7.6. L-immarkar kollu għandu jkun permanenti u leġibbli meta l-istrument jew il-komponent jiġi installat fuq il-vettura.

8. L-APPROVAZZJONI

8.1. Jekk il-kampjun(i) ta' tip ta' strument jew komponent ta' l-akkoppjar mekkaniku jissodisfa(w) il-kondizzjonijiet meħtieġa ta' dan ir-Regolament, tingħata l-approvazzjoni, dejjem jekk il-kondizzjonijiet meħtieġa tal-paragrafu 10. jintlaħqu b'mod sodisfaċenti.

8.2. Numru ta' l-approvazzjoni jingħata lil kull tip approvat. L-ewwel żewġ numri sempliċi (parti min-numru ta' l-approvazzjoni) għandhom jindikaw is-sensiela ta' emendi li jinkorporaw l-aktar emendi tekniċi importanti u reċenti li saru fir-Regolament fiż-żmien li fih inħarġet l-approvazzjoni. L-istess Parti Kontraenti ma jistax jagħti l-istess numru lil tip ieħor ta' strument jew komponent imsemmi f'dan ir-Regolament.

8.3. Għarfien ta' l-approvazzjoni jew ta' żjieda fiż-żmien, ċaħda jew tneħħija ta' approvazzjoni jew ta' produzzjoni li twaqqfet għal kollox, li għandu x'jaqsam mat-tip ta' strument jew komponent ta' akkoppjar mekkaniku approvat skond dan ir-Regolament, għandu jiġi kkomunikat lill-Partijiet tal-Ftehim ta' l-1958 li japplikaw dan ir-Regolament, permezz ta' formola ta' komunikazzjoni li tkun konformi mal-mudell li jinsab jew fl-anness 1 jew fl-anness 2 ta' dan ir-Regolament.

8.4. Barra l-marka preskritta fil-paragrafu 7.1., ma' kull strument jew komponent ta' l-akkoppjar mekkaniku approvat skond dan ir-Regolament għandu jitwaħħal, fl-ispazju msemmi fil-paragrafu 7.2., marka ta' approvazzjoni kif deskritta fil-paragrafu 8.5.

8.5. Il-marka ta' l-approvazzjoni għandha tkun marka internazzjonali li tinkludi:

8.5.1. ċirku madwar l-ittra“E” flimkien man-numru li jiddistingwi l-pajjiż li jkun ta l-approvazzjoni ( 5 );

8.5.2. in-numru ta' l-approvazzjoni preskritt fil-paragrafu 8.2.;

8.5.3. il-marka ta' l-approvazzjoni u n-numru għandhom ikunu rranġati kif muri fl-eżempju fl-anness 3.

9. IL-MODIFIKAZZJONIJIET TA' L-ISTRUMENT JEW IL-KOMPONENT TA' L-AKKOPPJAR MEKKANIKU JEW TAL-VETTURA U Ż-ŻJIEDA FIŻ-ŻMIEN TA' L-APPROVAZZJONI

9.1. Bi kwalunkwe modifikazzjoni għat-tip ta' strument jew komponent ta' akkoppjar mekkaniku, jew tal-vettura kif iddefinita fil-paragrafu 2.10. għandha tiġi mgħarrfa l-awtorità ta' l-approvazzjoni tat-tip jew is-servizz tekniku li jkun ta l-approvazzjoni. L-awtorità ta' l-approvazzjoni tat-tip jew is-servizz tekniku mbagħad tista' jew:

9.1.1. tikkunsidra li l-modifikazzjonijiet mhux probabbli li jkollhom xi effett ħażin li jagħmel differenza u li fi kwalunkwe każ l-istrument, il-komponent jew il-vettura għadhom konformi mal-kondizzjonijiet meħtieġa; jew

9.1.2. jeħtieġu rapport dwar l-ittestjar ieħor.

9.2. Il-konferma, jew iċ-ċaħda, ta' l-approvazzjoni, li tispeċifika l-modifikazzjoni, għandha tkun ikkomunikata permezz tal-proċedura preskritta fil-paragrafu 8.3. lill-Partijiet Kontraenti li japplikaw dan ir-Regolament.

9.3. L-awtorità ta' l-approvazzjoni tat-tip jew is-servizz tekniku li toħroġ żjieda ta' żmien ta' approvazzjoni għandha tagħti numru tas-serje għal żjieda bħal din u għandha tinforma lill-Partijiet Kontraenti l-oħra li japplikaw dan ir-Regolament permezz tal-proċedura preskritta fil-paragrafu 8.3.

10. KONFORMITÀ TAL-PROĊEDURI TA' PRODUZZJONI

10.1. Id-detentur ta' l-approvazzjoni jrid jassigura li r-riżultati tat-testijiet għall-konformità tal-produzzjoni huma rreġistrati u li d-dokumenti annessi jibqgħu disponibbli għal perijodu ddeterminat fi ftehim ma' l-awtorità li tagħti l-approvazzjoni jew is-servizz tekniku. Dan il-perijodu m'għandux jisboq l-10 snin sa miż-żmien li fih il-produzzjoni twaqqfet għal kollox.

10.2. L-awtorità ta' l-approvazzjoni tat-tip jew is-servizz tekniku li tat l-approvazzjoni tagħha għat-tip tista', meta trid, tivverifika l-metodi ta' kontroll tal-konformità applikati f'kull stabbiliment tal-produzzjoni. Il-frekwenza normali ta' dawn il-verifiki għandha tkun ta' darba kull sentejn.

11. IL-PENALI GĦAN-NUQQAS TA' KONFORMITÀ FIL-PRODUZZJONI

11.1. L-approvazzjoni li tingħata għal tip ta' strument jew komponent ta' akkoppjar mekkaniku skond dan ir-Regolament, tista' titneħħa jekk il-kondizzjonijiet meħtieġa ma jkunux issodisfatti jew jekk l-istrument jew il-komponent li jkollu l-marka ta' l-approvazzjoni ma jkunx konformi mat-tip approvat.

11.2. Jekk Parti Kontraenti għall-Ftehim, li tapplika dan ir-Regolament, tirtira approvazzjoni li kienet tat qabel, għandha tgħarraf b'dan immedjatament lill-Partijiet Kontraenti l-oħra, li japplikaw dan ir-Regolament, permezz ta' formola ta' komunikazzjoni li tkun konformi mat-tip jew fl-anness 1 jew fl-anness 2 ta' dan ir-Regolament.

12. IL-PRODUZZJONI LI TWAQQFET GĦAL KOLLOX

12.1. Jekk id-detentur ta' l-approvazzjoni jwaqqaf għal kollox il-manifattura ta' tip ta' strument jew komponent ta' akkoppjar mekkaniku approvat skond dan ir-Regolament, għandu jinforma lill-awtorità ta' l-approvazzjoni tat-tip jew lis-servizz tekniku li tat l-approvazzjoni. Meta tirċievu l-komunikazzjoni relevanti, dik l-awtorità ta' l-approvazzjoni tat-tip jew is-servizz tekniku, għandha tinforma b'dan lill-Partijiet Kontraenti l-oħra tal-Ftehim ta' l-1958 li japplikaw dan ir-Regolament permezz ta' formola ta' komunikazzjoni li hi konformi mal-mudell jew fl-anness 1 jew fl-anness 2 ta' dan ir-Regolament.

13. ID-DISPOŻIZZJONIJIET TA' TRANSIZZJONI

Sakemm is-Segretarju Ġenerali tan-Nazzjonijiet Uniti ma jkunx mgħarraf mod ieħor, il-Partijiet Kontraenti li japplikaw dan ir-Regolament li huma Stati Membri tal-Komunità Ewropea (fiż-żmien ta' l-adozzjoni tas-sensiela 01 ta' l-emendi, l-Italja, l-Olanda, il-Belġju, ir-Renju Unit, il-Lussemburgu, il-Finlandja u l-Greċja) jiddikjaraw li, għal dak li għandhom x'jaqsmu l-istrumenti jew il-komponenti ta' l-akkoppjar mekkaniku, huma se jkunu marbuta biss mill-obbligi tal-Ftehim li miegħu hu anness dan ir-Regolament f'dak li għandhom x'jaqsmu dawk l-istrumenti jew il-komponenti maħsuba għall-vetturi tal-kategoriji, għajr dawk ta' l-M1.

14. L-ISMIJIET U L-INDIRIZZI TAS-SERVIZZI TEKNIĊI RESPONSABBLI GĦAT-TESTIJIET TA' APPROVAZZJONI U D-DIPARTIMENTI AMMINISTRATTIVI

14.1. Il-Partijiet Kontraenti għall-Ftehim ta' l-1958 li japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti l-ismijiet u l-indirizzi tas-servizzi tekniċi responsabbli milli jagħmlu t-testijiet ta' approvazzjoni u tad-dipartimenti amministrattivi li jagħtu l-approvazzjoni u li lilhom għandhom jintbagħtu l-formoli li jiċċertifikaw approvazzjoni jew żjieda ta' żmien jew ċaħda jew irtirar ta' l-approvazzjoni, jew produzzjoni li twaqqfet għal kollox, maħruġa f'pajjiżi oħra.









ANNESS 1

KOMUNIKAZZJONI

(l-akbar format: A4 (210 × 297 mm)









ANNESS 2

KOMUNIKAZZJONI

(l-akbar format: A4 (210 x 297 mm)









ANNESS 3

EŻEMPJU TA' ARRANĠAMENT TAL-MARKA TA' APPROVAZZJONI

a = l-inqas 8 mm

L-istrument jew il-komponent ta’ l-akkoppjar mekkaniku jew il-vettura li jkollha l-marka ta’ approvazzjoni murija hawn fuq, huwa strument jew komponent approvat fl-Olanda (E4), bin-numru ta’ approvazzjoni 2439, li jissodisfa l-kondizzjonijiet meħtieġa tas-serje 01 ta’ emendi għal dan ir-Regolament.

Nota: In-numru ta’ approvazzjoni u s-simboli addizzjonali għandhom jitqiegħdu qrib iċ-ċirku u jew fuq jew taħt l-ittra “E”, jew fuq il-lemin jew fuq ix-xellug ta’ dik l-ittra. In-numri sempliċi li jiffurmaw in-numru ta’ l-approvazzjoni għandhom ikunu fuq l-istess naħa ta’ l-ittra “E” u jħarsu lejn l-istess direzzjoni. L-użu ta’ numri Rumani bħala numri ta’ approvazzjoni għandu jkun evitat sabiex ma jkunx hemm konfużjoni ma’ simboli oħra.









ANNESS 4

EŻEMPJI TA' ARRANĠAMENTI TA' L-IMMARKAR TAL-VALURI KARATTERISTIĊI

1. L-istrumenti jew il-komponenti kollha ta' l-akkoppjar mekkaniku għandhom ikunu mmarkati bil-klassi ta' l-istrument jew il-komponent. Barra minn hekk, għandu jkun hemm immarkar li jindika l-kapaċità f'termini ta' valuri karatteristiċi kif iddefiniti fil-paragrafu 2.11. ta' dan ir-Regolament.

1.1. L-għoli ta' l-ittri u n-numri m'għandux ikun inqas minn dawk tan-numru ta' approvazzjoni, jiġifieri a/3 fejn a hi 8 mm.

1.2. Il-valuri karatteristiċi applikabbli għal kull strument jew komponent li huma mmarkati huma kif qed jintwera fit-tabella hawn isfel – ara wkoll il-paragrafu 7.3. ta' dan ir-Regolament:







TABELLA 1 – Valuri karatteristiċi relevanti li għandhom ikunu mmarkati fuq strumenti jew komponenti ta' l-akkoppjar Deskrizzjoni ta' l-istrument jew il-komponent ta' l-akkoppjar mekkaniku Valuri karatteristiċi relevanti li għandhom ikunu mmarkati Klassi D Dc S U V Boċċi ta' l-akkoppjar (coupling balls) u saljaturi ta' l-irmonk (towing brackets) – ara l-anness 5, para. 1 ta' dan ir-Regolament * * * Irjus ta' l-akkoppjar (coupling heads) * * * Akkoppjar bil-ganċ (drawbar couplings) * * * * * Għajnejn il-ganċ (drawbar eyes) * * * * * Ganċijiet (drawbars) * * * * * Żbarri (drawbeams) * * * * * Akkoppjar ta' l-istepni (fifth wheel couplings) * * * Kavilji ta' l-istepni (fifth wheel pins) * * Pjanċi ta' l-immontar ta' l-istepni (fifth wheel mounting plates) * * * Akkoppjar tat-tip bil-ganċ (hook type couplings) * * * * *

Eżempji: C50-X D130 Dc90 S1000 V35 jidentifika akkoppjar bil-ganċ (drawbar coupling) mhux standard tal-Klassi C50-X bl-akbar valur ta' D ta' 130 kN, bl-akbar valur permess ta' Dc ta' 90 kN, bl-akbar massa statika mgħobbija vertikalment ta' 1 000 kg u bl-akbar valur permess ta' V ta' 35 kN.

A50-X D20 S120 jidentifika saljatura ta' l-irmonk (towing bracket) standard b'akkoppjar bil-boċċa (ball coupling) tal-Klassi A50-X bl-akbar valur ta' D ta' 20 kN u bl-akbar massa statistika mgħobbija vertikalment ta' 120 kg.









ANNESS 5

KONDIZZJONIJIET MEĦTIEĠA GĦALL-ISTRUMENTI JEW IL-KOMPONENTI TA' L-AKKOPPJAR MEKKANIKU

1. BOĊĊI TA' L-AKKOPPJAR (COUPLING BALLS) U SALJATURI TA' L-IRMONK (TOWING BRACKETS)

Il-kondizzjonijiet meħtieġa msemmija fil-paragrafi 1.1. sa 1.5. ta' dan l-anness huma applikabbli għall-boċċi ta' l-akkoppjar (coupling balls) kollha u s-saljaturi ta' l-irmonk (towing brackets) tal-Klassi A. Fil-paragrafu 1.6. jinsabu d-dettalji ta' kondizzjonijiet meħtieġa addizzjonali li għandhom ikunu ssodisfatti mill-boċċi ta' l-akkoppjar (coupling balls) standard b'dijametru ta' 50mm b'rabta ssikkata qisha flanġ (flange type bolted fixings).

1.1. Il-boċċi ta' l-akkoppjar (coupling balls) tal-Klassi A għandhom ikunu konformi mal-Figura 2 f'dawk li huma s-sura u d-dimensjonijiet esterni.

(1) Ir-radju tal-konnessjoni bejn il-boċċa u l-għonq għandu jkun tanġenzjali kemm għal ma' l-għonq kif ukoll mal-wiċċ orizzontali t'isfel tal-boċċa ta' l-akkoppjar (coupling ball).

(2) Ara ISO/R 468 u ISO 1302, in-numru tal-ħruxija tal-wiċċ N9 jirreferi għal valur ta' Ra ta' 6.3mm.

Figura 2 – Boċċa ta' l-akkoppjar (coupling ball) tal-Klassi A

1.2. Is-sura u d-dimensjonijiet tas-saljaturi ta' l-irmonk (towing brackets) għandhom jissodisfaw il-kondizzjonijiet meħtieġa tal-manifattur tal-vettura dwar il-punti fejn jitwaħħlu u l-istrumenti jew il-komponenti ta' l-immontar addizzjonali jekk hemm bżonn.

1.3. Boċċi ta' l-akkoppjar (coupling balls) li jistgħu jitneħħew:

1.3.1. Fil-każ ta' boċċi ta' l-akkoppjar (coupling balls) li jistgħu jitneħħew jew komponenti li mhumiex imwaħħla b'viti b'ras u kamin (bolts), per eżempju tal-Klassi A50-X, il-punt ta' konnessjoni u l-arranġament li jsakkar għandhom ikunu ddisinjati għal tqabbid mekkaniku pożittiv (positive mechanical engagement).

1.3.2. Fil-każ ta' boċċa ta' l-akkoppjar (coupling ball) li tista' titneħħa jew komponent li jista' jiġi approvat separatament, għall-użu ma' saljaturi ta' l-irmonk (towing brackets) differenti għal applikazzjonijiet ma' vetturi differenti, per eżempju l-Klassi A50-X, l-ispazju ħieles meta boċċa ta' l-akkoppjar (coupling ball) bħal dik titwaħħal ma' saljatura ta' l-irmonk (towing bracket) għandu jkun dak preskritt fl-anness 7, Figura 25.

1.4. Boċċi ta' l-akkoppjar (coupling balls) u strumenti ta' l-irmonk għandhom ikunu jistgħu jissodisfaw it-testijiet imsemmija fl-anness 6, fil-paragrafu 3.1.

1.5. Manifatturi ta' saljaturi ta' l-irmonk (towing brackets) għandhom jinkorporaw punti tat-twaħħil ma' liema jitwaħħal jew akkoppjar sekondarju jew strumenti bżonnjużi sabiex it-trejler ikunu jista' jitwaqqaf awtomatikament fil-każ ta' separazzjoni ta' l-akkoppjar ewlieni. Din il-kondizzjoni meħtieġa hi bżonnjuża sabiex il-vettura tkun konformi mal-kondizzjonijiet meħtieġa tal-paragrafu 5.2.2.9. tar-Regolament tan-NU/KEE Nru. 13 – Dispożizzjonijiet Uniformi dwar l-approvazzjoni ta' vetturi fil-kategoriji M, N u O f'dak li għandu x'jaqsam mal-ibbrejkjar.

1.5.1. Il-punti tat-twaħħil għal akkoppjar sekondarju u/jew kejbil tal-firda (breakaway cable) għandhom ikunu ppożizzjonati b'mod li meta jkunu użati, l-akkoppjar sekondarju jew il-kejbil tal-firda (breakaway cable) ma jirrestrinġiex l-artikulazzjoni normali ta' l-akkoppjar jew jinterferixxi fl-inerzja normali tat-tħaddim tas-sistema tal-brejkijiet.

Punt waħdani tat-twaħħil għandu jkun ippożizzjonat fi ħdan 100 mm ta' pjan vertikali li jgħaddi miċ-ċentru ta' l-artikulazzjoni ta' l-akkoppjar. Jekk dan mhux prattiku li jsir, għandu jkun hemm żewġ punti tat-twaħħil, waħda fuq kull naħa tal-linja vertikali ċentrali u l-istess distanza 'l bogħod mil-linja ċentrali, l-aktar b'250 mm. Il-punt(i) tat-twaħħil għandu(għandhom) ikun(u) fuq in-naħa ta' wara u għoli kemm jista' jkun, dejjem skond kemm ikun prattiku.

1.6. Il-kondizzjonijiet meħteiġa speċjali għall-boċċi ta' l-akkoppjar (coupling balls) standard u s-saljaturi ta' l-irmonk tat-tip tal-flanġ (flange type towing brackets) tal-Klassijiet A50-1 sa A50-5, bit-tnejn imsemmija inklużi:

1.6.1. Id-dimensjonijiet tal-boċċi ta' l-akkoppjar (coupling balls) u s-saljaturi ta' l-irmonk tat-tip tal-flanġ (flange type towing brackets) tal-Klassi A50-1 għandhom ikunu kif indikat fil-Figura 3 u t-Tabella 2.

1.6.2. Id-dimensjonijiet tal-boċċi ta' l-akkoppjar (coupling balls) u s-saljaturi ta' l-irmonk tat-tip tal-flanġ (flange type towing brackets) tal-Klassijiet A50-2, A50-3, A50-4 u A50-5 għandhom ikunu kif indikati fil-Figura 4 u t-Tabella 2.

1.6.3. Il-boċċi ta' l-akkoppjar (coupling balls) u s-saljaturi ta' l-irmonk tat-tip tal-flanġ (flange type towing brackets) tal-Klassijiet A50-1 sa A50-5, bit-tnejn imsemmija inklużi, għandhom ikunu adattati u ttestjati għall-valuri karatteristiċi indikati fit-Tabella 3.

Figura 3 – Id-dimensjonijiet ta' l-akkoppjar bil-boċċa tat-tip tal-flanġ (flange type ball couplings) standard tal-Klassi A50-1 (ara t-Tabella 2)

Figura 4 – Id-dimensjonijiet l-akkoppjar bil-boċċa tat-tip tal-flanġ (flange type ball couplings) tal-Klassijiet A50-2 sa A50-5 (ara t-Tabella 2)







TABELLA 2 –Id-dimensjonijiet ta' l-akkoppjar bil-boċċa tat-tip tal-flanġ (standard flange type ball couplings) standard (mm), ara l-Figuri 3 u 4. Klassi A50-1 A50-2, A50-4 A50-3, A50-5 Kummenti e1 90 83 120 ±0,5 e2 — 56 55 ±0,5 d2 17 10,5 15 H13 f 130 110 155 +6,0 - 0 g 50 85 90 +6,0 - 0 c 15 15 15 l-akbar l 55 110 120 ±5,0 h 70 80 80 ±5,0







TABELLA 3 –Il-valuri karatteristiċi għall-akkoppjar bil-boċċa tat-tip tal-flanġ (standard flange type ball couplings) Klassi A50-1 A50-2 A50-3 A50-4 A50-5 D 17 20 30 20 30 S 120 120 120 150 150

D = l-akbar valur ta' D (kN)

S = l-akbar massa statitika vertikali (kg)

1.7. Manifatturi tal-boċċi ta' l-akkoppjar (coupling balls) u saljaturi ta' l-irmonk (towing brackets) maħsuba għal tagħmir li jagħmel parti minn serje fis-suq fejn jinbiegħu bċejjeċ tal-magni u li m'għandhom l-ebda tixrik mal-manifattur tal-vettura relevanti, għandu jkollhom għarfien tal-kondizzjonijiet meħtieġa għall-artikulazzjoni ta' l-akkoppjar indikati fil-paragrafu 2 ta' dan l-anness u għandhom ikunu konformi mal-kondizzjonijiet meħtieġa xierqa fl-anness 7 għal dan ir-Regolament.

2. L-IRJUS TA' L-AKKOPPJAR (COUPLING HEADS)

2.1. L-irjus ta' l-akkoppjar (coupling heads) tal-Klassi B50 għandhom ikunu ddisinjati sabiex jistgħu jintużaw mingħajr periklu flimkien mal-boċċi ta' l-akkoppjar (coupling balls) deskritti fil-paragrafu 1 ta' dan l-anness u allura jżommu l-karatteristiċi preskritti.

L-irjus ta' l-akkoppjar (coupling heads) għandhom ikunu ddisinjati b'tali mod li jkun assigurat li l-akkoppjar isir mingħajr periklu, minn barra li jkun ikkunsidrat li l-istrumenti ta' l-akkoppjar jitherrew.

2.2. L-irjus ta' l-akkoppjar (coupling heads) għandhom jissodisfaw it-testijiet indikati fl-anness 6, fil-paragrafu 3.2.

2.3. Kull strument addizzjonali (eż. brejk, stabilizzatur, eċċ) m'għandu jkollu l-ebda effett ħażin fuq il-konnessjoni mekkanika.

2.4. Meta mhux imqabbda mal-vettura, ir-rotazzjoni orizzontali tar-ras ta' l-akkoppjar (coupling head) għandha tkun mill-inqas 90o fuq kull naħa tal-linja ċentrali tal-boċċa ta' l-akkoppjar (coupling ball) u ta' l-immontar, kif deskritt fil-paragrafu 1 ta' dan l-anness. Fl-istess ħin, għandu jkun hemm angolu ta' moviment ħieles vertikali ta' 20o fuq u taħt l-orizzontali. Barra minn hekk, flimkien ma' l-angolu orizzontali tar-rotazzjoni ta' 90o għandu jkun possibbli li jkun hemm 25o ta' tidwir fiż-żewġ direzzjonijiet madwar l-assi orizzontali. L-artikulazzjoni li ġejja għandha tkun possibbli fl-angoli kollha tar-rotazzjoni orizzontali:

(i) grad ta' żerżiqa vertikali ta' ±15o b'tidwira fuq l-assi ta' ±25o

(ii) tidwira fuq l-assi ta' ±10o bi grad ta' żerżiqa vertikali ta' ±20o

3. L-AKKOPPJAR BIL-GANĊ (DRAWBAR COUPLINGS)

Il-kondizzjonijiet meħtieġa tal-paragrafi 3.1. sa 3.6. ta' dan l-anness huma applikabbli għall-akkoppjar bil-ganċ (drawbar couplings) kollu tal-Klassi C50. Kondizzjonijiet meħtieġa addizzjonali għandhom ikunu ssodisfatti mill-akkoppjar bil-ganċ (drawbar couplings) standard tal-Klassijiet C50-1 sa C50-6 kif indikati fil-paragrafu 3.7.

3.1. Il-kondizzjonijiet meħtieġa għall-ħidma – L-akkoppjar bil-ganċ (drawbar couplings) kollha għandhom jissodisfaw it-testijiet imsemmija fl-anness 6, fil-paragrafu 3.3.

3.2. Għajnejn il-ganċ (drawbar eyes) adattati – L-akkoppjar bil-ganċ (drawbar couplings) tal-Klassi C50 għandhom ikunu kompatibbli ma' għajnejn il-ganċ (drawbar eyes) u ma' l-akkoppjar bil-karatteristiċi speċifiċi kollha tal-Klassi D50.

3.3. Xedaq

L-akkoppjar bil-ganċ (drawbar couplings) tal-Klassi C50 għandu jkollu xedaq iddisinjat b'tali mod li għajnet il-ganċ (drawbar eye) li hi adattata tkun iggwidata fl-akkoppjar.

Jekk ix-xedaq, jew parti li ssostni x-xedaq, tista' ddur fuq il-pern ta' l-assi vertikali, għandu jsib ruħu awtomatikament fil-pożizzjoni normali u bil-kavilja miftuħa, ikun imrażżan b'mod effikaċji f'din il-pożizzjoni sabiex jagħti gwida sodisfaċenti lil għajnet il-ganċ (drawbar eye) waqt il-proċedura ta' l-akkoppjar.

Jekk ix-xedaq, jew parti li ssotni x-xedaq, tista' ddur fuq il-pern ta' l-assi orizzontali trasversali, il-linja ta' l-għaqda (joint) li tipprovdi l-ħila tar-rotazzjoni għandha tkun imrażżna fil-pożizzjoni normali tagħha permezz ta' momentum tas-sistema ta' forzi li jipproduċu d-dawran li jsakkar (locking torque). Il-momentum tas-sistema ta' forzi li jipproduċu d-dawran (torque) għandu jkun biżżejjed biex jipprevjeni forza ta' 200 N, li tkun qed taġixxi vertikalment 'il fuq fuq il-parti ta' fuq tax-xedaq, biex tipproduċi kwalunkwe liwja fil-linja ta' l-għaqda (joint) mill-pożizzjoni normali tagħha. Il-momentum tas-sistema ta' forzi li jipproduċu d-dawran li jsakkar (locking torque) għandu jkun ikbar minn dak li nħoloq mit-tħaddim ta' lieva ta' l-id deskritta fil-paragrafu 3.6 ta' dan l-anness. Għandu jkun possibbli li jinġieb ix-xedaq fil-pożizzjoni normali tiegħu manwalment. Xedaq li jdur fuq il-pern madwar l-assi orizzontali trasversali hu approvata biss biex iġġorr massa, S, ta' mhux aktar minn 50 kg u b'valur ta' V ta' mhux iktar minn 5 kN.

Jekk ix-xedaq, jew parti li ssostni x-xedaq, tiddawwar fuq il-pern madwar l-assi lonġitudinali, ir-rotazzjoni għandha tkun imrażżna minn momentum tas-sistema ta' forzi li jipproduċu d-dawran li jsakkar (locking torque) ta' mill-inqas 100 Nm.

L-inqas daqs meħtieġ tax-xedaq jiddependi mill-valur ta' D ta' l-akkoppjar:

Valur ta' D ≤ 18 kN – wiesa' 150 mm, għoli 100 mm

Valur ta' D > 18 kN ≤ 25 kN – wiesa' 280 mm, għoli 170 mm

Valur ta' D > 25 kN – wiesa' 360 mm, għoli 200 mm

L-irkejjen esterni tax-xedaq jistgħu jkunu ttundjati.

Ixdqa iżgħar huma permessi għall-akkoppjar bil-ganċ (drawbar couplings) tal-Klassi C50-X jekk l-użu tagħhom hu ristrett għal trejlers b'fus ċentrali bl-akbar massa permessibbli ta' mhux aktar minn 3,5 tunnellati metriċi jew jekk l-użu ta' xedaq mit-tabella t'hawn fuq hu impossibbli minħabba raġunijiet tekniċi u jekk, barra minn hekk, hemm ċirkostanzi speċjali, bħal għajnuniet viżwali sabiex ikun hemm twettiq mingħajr periklu tal-proċedura awtomatika ta' l-akkoppjar, u jekk il-qasam ta' l-applikazzjoni hu ristrett fl-approvazzjoni skond l-informazzjoni mogħtija mill-manifattur ta' l-akkoppjar fil-formola ta' Komunikazzjoni murija fl-anness 1.

3.4. L-inqas artikulazzjoni ta' għajnet il-ganċ akkoppjata (coupled drawbar eye)

Għajnet il-ganċ (drawbar eye), meta tkun akkoppjata ma' akkoppjar bil-ganċ (drawbar coupling) imma ma titwaħħalx fuq vettura, għandu jkollha l-gradi ta' artikulazzjoni mogħtija aktar 'l isfel. Jekk parti mill-artikulazzjoni tingħata minn linja ta' l-għaqda (joint) speċjali (l-akkoppjar bil-ganċ (drawbar couplings) tal-Klassi C50-X biss), il-qasam ta' applikazzjoni, li ngħata fil-formola ta' komunikazzjoni murija fl-anness 1, għandha tkun ristretta għall-każijiet imsemmija fl-anness 7, fil-paragrafu 1.3.8.

3.4.1. ± 90o b'mod orizzontali madwar l-assi vertikali mill-assi lonġitudinali tal-vettura – ara l-Figura 5.

Figura 5 – Ir-rotazzjoni orizzontali ta' għajnet il-ganċ akkoppjata (coupled drawbar eye)

3.4.2. ± 20o b'mod vertikali madwar l-assi trasversali mill-pjan orizzontali tal-vettura – ara l-Figura 6.

Figura 6 – Ir-rotazzjoni vertikali ta' għajnet il-ganċ akkoppjata (coupled drawbar eye)

3.4.3. ± 25o rotazzjoni ta' l-assi madwar l-assi lonġitudinali mill-pjan orizzontali tal-vettura – ara l-Figura 7.

Figura 7 – Ir-rotazzjoni ta' l-assi ta' għajnet il-ganċ akkoppjata (coupled drawbar eye)

3.5. Sokra biex ma jinħallx l-akkoppjar b'mod involontarju:

Fil-pożizzjoni magħluqa, il-kavilja għandha tkun imsakkra minn żewġ mekkaniżmi pożittivi tat-tqabbid, b'kull wieħed minnhom jibqa' jaħdem jekk l-ieħor ma jibqax.

Il-pożizzjoni magħluqa u msakkra ta' l-akkoppjar għandha tkun indikata b'mod ċar fuq barra minn strument mekkaniku. Għandu jkun possibbli li wieħed jivverifika l-pożizzjoni ta' l-indikatur bil-mess, per eżempju, fid-dlam.

L-istrument mekkaniku li jagħti indikazzjoni għandu jindika l-tqabbid taż-żewġ strumenti li jsakkru (kondizzjoni “U”).

Madankollu, hu biżżejjed li jkun indikat l-tqabbid ta' strument li jsakkar wieħed, jekk, f'din is-sitwazzjoni, l-tqabbid tat-tieni strument li jsakkar huwa karatteristika inerenti ta' dan id-disinn.

3.6. Lievi ta' l-id

Il-lievi ta' l-id għandhom ikunu ta' disinn adattat għal użu faċli, bit-tarf ittundjat. L-akkoppjar m'għandux ikollu truf ippuntati jew punti li jistgħu joqorsu qrib il-lieva ta' l-id li jista' jirriżulta f'ferita waqt it-tħaddim ta' l-akkoppjar. Il-forza meħtieġa biex jinħall l-akkoppjar, imkejla mingħajr għajnet il-ganċ (drawbar eye), m'għandiex tisboq 250 N perpendikulari għal-lieva ta' l-id tul il-linja tat-tħaddim.

3.7. Il-kondizzjonijiet meħtieġa speċjali għal akkoppjar bil-ganċ (drawbar couplings) standard tal-Klassijiet C50-1 sa C50-6:

3.7.1. Id-dawrien ta' għajnet il-ganċ (drawbar eye) madwar l-assi trasversali għandha tinkiseb permezz tas-sura sferika tal-kavilja (u mhux permezz ta' linja ta' għaqda (joint));

3.7.2. Piżijiet f'daqqa li jiġġebbdu u jintrassu tul l-assi lonġitudinali minħabba l-ispazju ħieles bejn il-kavilja u għajnet il-ganċ (drawbar eye) għandhom jitnaqqsu permezz ta' molol u/jew strumenti li jtaffu x-xokk (minbarra C50-1).

3.7.3. Id-dimensjonijiet għandhom ikunu skond kif ingħataw fil-Figura 8 u t-Tabella 4.

3.7.4. L-akkoppjar għandhom ikunu adattati u ttestjati għall-valuri karatteristiċi mogħtija fit-Tabella 5.

3.7.5. L-akkoppjar għandu jinfetaħ permezz ta' lieva ta' l-id applikata fuq l-akkoppjar (mingħajr kontroll mill-bogħod).

Figura 8 – Id-dimensjonijiet ta' akkoppjar bil-ganċ (drawbar couplings) standard (mm), ara t-Tabella 4







TABELLA 4 – Id-dimensjonijiet ta' l-akkoppjar bil-ganċ (drawbar couplings) standard (mm), ara l-Figura 8 Klassi C50-1 C50-2 C50-3 C50-4 C50-5 C50-6 C50-7 Rimarki e1 83 83 120 140 160 160 ±0,5 e2 56 56 55 80 100 100 ±0,5 d1 — 54 74 84 94 94 l-akbar d2 10,5 10,5 15 17 21 21 H13 F 110 110 155 180 200 200 +6,0 - 0 G 85 85 90 120 140 140 ±3,0 A 100 170 200 200 200 200 +20,0 - 0 B 150 280 360 360 360 360 +20,0 - 0 C 20 20 24 30 30 30 l-akbar H 150 190 265 265 265 265 l-akbar l1 — 150 250 300 300 300 l-akbar l2 150 300 330 330 330 330 l-akbar l3 100 160 180 180 180 180 ±20,0 T — 15 20 35 35 35 l-akbar







TABELLA 5 – Il-valuri karatteristiċi għall-akkoppjar bil-ganċ (drawbar couplings) standard Klassi C50-1 C50-2 C50-3 C50-4 C50-5 C50-6 C50-7 D 18 25 70 100 130 190 190 Dc 18 25 50 70 90 120 130 S 200 250 650 900 1 000 1 000 1 000 V 12 10 18 25 35 50 75

D = l-akbar valur ta' D (kN)

Dc = l-akbar valur ta' D (kN) għal applikazzjonijiet fuq trejlers b'fus ċentrali

S = l-akbar piż statiku vertikali fuq l-akkoppjar (kg)

V = l-akbar valur ta' V (kN)

4. GĦAJNEJN IL-GANĊ (DRAWBAR EYES)

4.1. Il-kondizzjonijiet meħtieġa ġenerali għal għajnejn il-ganċ (drawbar eyes) tal-Klassi D50:

Għajnejn il-ganċ (drawbar eyes) kollha tal-Klassi D50 għandhom ikunu jistgħu jissodisfaw it-test imsemmi fl-anness 6, fil-paragrafu 3.4.

Għajnejn il-ganċ (drawbar eyes) tal-Klassi D50 huma maħsuba għall-użu ma' l-akkoppjar bil-ganċ (drawbar couplings) tal-Klassi C50. Għajnejn il-ganċ (drawbar eyes) m'għandhomx ikunu jistgħu jduru fuq l-assi (minħabba li l-akkoppjar rispettiv tagħhom jista' jdur).

Jekk għajnejn il-ganċ (drawbar eyes) tal-Klassi D50 huma mgħammra b'partijiet f'forma ta' tubu biex jiffittjaw madwar parti oħra (sleeves), għandhom ikunu konformi mad-dimensjonijiet murija fil-Figura 9 (mhux permessi għall-Klassi D50-C) jew fil-Figura 10.

Il-partijiet f'forma ta' tubu biex jiffitjaw madwar partijiet oħra (sleeves) m'għandhomx ikunu ssaldjati f'għajnejn il-ganċ (drawbar eyes).

Għajnejn il-ganċ (drawbar eyes) tal-Klassi D50 għandu jkollhom id-dimensjonijiet murija fil-paragrafu 4.2. Il-forma dritta u rqiqa (shank) għal għajnejn il-ganċ (drawbar eyes) tal-Klassi D50-X mhix speċifikata imma għal distanza ta' 210 mm miċ-ċentru ta' l-għajn, l-għoli“h” u l-wisa'“b” għandhom ikunu fil-limiti li ngħataw fit-Tabella 6.

Figura 9 – Il-parti f'forma ta' tubu biex tiffittja madwar parti oħra (sleeve) b'xaqq għal għajnejn il-ganċ (drawbar eyes) tal-Klassi D50

Figura 10 – Il-parti f'forma ta' tubu biex tiffittja madwar parti oħra (sleeve) mingħajr xaqq għal għajnejn il-ganċ (drawbar eyes) tal-Klassi D50-C







TABELLA 6 – Id-dimensjonijiet għal għajnejn il-ganċ (drawbar eyes) D50-A u D50-X, ara l-Figura 11 Klassi h (mm) b (mm) D50-A 65 +2/-1 60 +2/-1 D50-X 80 l-aktar 62 l-aktar







TABELLA 7 – Il-valuri karatteristiċi għal għajnejn il-ganċ (drawbar eyes) standard Klassi D Dc S V D50-A 130 90 1 000 30 D50-B 130 90 1 000 25 D50-C 190 120 1 000 50 D50-D 190 130 1 000 75

4.2. Kondizzjonijiet meħtieġa speċjali għal għajnejn il-ganċ (drawbar eyes) tal-Klassi D5:

4.2.1. Għajnejn il-ganċ (drawbar eyes) tal-Klassijiet D50-A u D50-X għandu jkollhom id-dimensjonijiet murija fil-Figura 11.

Figura 11 – Id-dimensjonijiet ta' għajnejn il-ganċ (drawbar eyes) tal-Klassijiet D50-A u D50-X, ara t-Tabella 6

4.2.2. Għajnejn il-ganċ (drawbar eyes) tal-Klassi D50-B għandu jkollhom id-dimensjonijiet murija fil-Figura 12.

Figura 12 – Id-dimensjonijiet ta' għajnejn il-ganċ (drawbar eyes) tal-Klassi D50-B, ara dimensjonijiet oħra fil-Figura 11

4.2.3. Għajnejn il-ganċ (drawbar eyes) tal-Klassijiet D50-C u D50-D għandu jkollhom id-dimensjonijiet murija fil-Figura 13.

(1) Għal għajnejn il-ganċ (drawbar eyes) tal-Klassi D50-D din id-dimensjoni għandha tkun ta'“80 l-aktar.”

Figura 13 – Id-dimensjonijiet ta' għajnejn il-ganċ (drawbar eyes) tal-Klassijiet D50-C u D50-D, ara dimensjonijiet oħra fil-Figura 11

4.2.4. Għajnejn il-ganċ (drawbar eyes) tal-Klassijiet D50-C u D50-D għandu jkollhom partijiet f'forma ta' tubu biex jiffittjaw madwar partijiet oħra (sleeves) mingħajr xquq, kif murija fil-Figura 10.

4.3. Il-valuri għall-piżijiet għal għajnejn il-ganċ (drawbar eyes) standard

Għajnejn il-ganċ (drawbar eyes) standard u l-mezzi biex jitwaħħlu għandhom ikunu adattati, u ttestjati, għall-valuri tal-piżijiet imsemmija fit-Tabella 7.

4.4. Il-kondizzjonijiet meħtieġa ġenerali għal għajnejn il-ganċ (drawbar eyes) torojdali tal-Klassi L:

4.4.1. Għajnejn il-ganċ (drawbar eyes) torojdali tal-Klassi L huma maħsuba għall-użu ma' l-akkoppjar tat-tip bil-ganċ (hook type couplings) tal-Klassi K

4.4.2. Meta użati ma' l-akkoppjar tat-tip bil-ganċ (hook type coupling) tal-Klassi K, għandhom jissodisfaw il-kondizzjonijiet meħtieġa għall-artikulazzjoni mogħtija fil-paragrafu 10.2 ta' dan l-anness.

4.4.3. Għajnejn il-ganċ (drawbar eyes) torojdali tal-Klassi L għandu jkollhom id-dimensjonijiet mogħtija fil-Figura 14 u t-Tabella 8.

Figura 14 – Id-dimensjonijiet ta' għajnejn il-ganċ (drawbar eyes) torodjali – ara t-Tabella 8

4.4.4. Għajnejn il-ganċ (drawbar eyes) torojdali tal-Klassi L għandhom jissodisfaw it-testijiet mogħtija fl-anness 6, fil-paragrafu 3.4 u għandhom ikunu adattati għall-valuri karatteristiċi mogħtija fit-Tabella 9.







TABELLA 8 – Id-dimensjonijiet ta' għajnejn il-ganċ (drawbar eyes) torojdali tal-Klassi L – ara l-Figura 14 (Dimensjonijiet bil-mm) Klassi L1 L2 L3 L4 L5 Rimarki a 68+1,6 /- 0,0 76,2 ±0,8 76,2 ±0,8 76,2 ±0,8 68+1,6 /- 0,0 b 41,2 ±0,8 41,2 ±0,8 41,2 ±0,8 41,2 ±0,8 41,2 ±0,8 c 70 65 65 65 70 L-inqas







TABELLA 9 – Il-valuri karatteristiċi għal għajnejn il-ganċ (drawbar eyes) torojdali tal-Klassi L Klassi L1 L2 L3 L4 L5 D kN 30 70 100 130 180 Dc kN 27 54 70 90 120 S kg 200 700 950 1 000 1 000 V kN 12 18 25 35 50

5. GANĊIJIET (DRAWBARS)

5.1. Ganċijiet (drawbars) tal-Klassi E għandhom jissodisfaw it-testijiet preskritti fl-anness 6, fil-paragrafu 3.3.

5.2. Sabiex ikun hemm konnessjoni bejn il-vettura ta' l-irmonk, mal-ganċijiet (drawbars) jistgħu jitwaħħlu jew irjus ta' l-akkoppjar (coupling heads), kif hemm fil-paragrafu 2, jew b'għajnejn il-ganċ (drawbar eyes), kif hemm fil-paragrafu 4 ta' dan l-anness. L-irjus ta' l-akkoppjar (coupling heads) u għajnejn il-ganċ (drawbar eyes) jistgħu jitwaħħlu permezz ta' kamini, viti jew bl-issaldjar.

5.3. Strumenti biex jirranġaw l-għoli għal ganċijiet impernjati (hinged drawbars)

5.3.1. Il-ganċijiet impernjati (hinged drawbars) għandhom jitwaħħlulhom strumenti biex jirranġaw il-ganċ (drawbar) għall-għoli ta' l-istrument ta' l-akkoppjar jew ix-xedaq. Dawn l-istrumenti għandhom ikunu ddisinjati sabiex il-ganċ (drawbar) ikun jista' jiġi aġġustat minn persuna waħda, mingħajr għodod jew kwalunkwe għajnuna oħra.

5.3.2. L-istrumenti biex jirranġaw l-għoli għandhom ikunu jistgħu jirranġaw għajnejn il-ganċ (drawbar eyes) jew l-akkoppjar bil-boċċi (ball couplings) mill-orizzontali 'l fuq mill-art b'mill-inqas 300mm, kemm 'il fuq u kemm 'l isfel. Fi ħdan dan il-kamp ta' azzjoni il-ganċ (drawbar) għandu jkun jista' jiġi rranġat mingħajr skaluni, jew bl-akbar numru ta' skaluni ta' 50 mm imkejla fejn hemm għajnet il-ganċ (drawbar eye) jew l-akkoppjar bil-boċċa (ball coupling).

5.3.3. L-istrumenti biex jirranġaw l-għoli m'għandhomx ifixklu mill-moviment ħieles tal-ganċ (drawbar) wara l-akkoppjar.

5.3.4. L-istrumenti li jirranġaw l-għoli m'għandhomx ifixklu l-azzjoni ta' kwalunkwe inerzja, tip li jdur b'veloċità aktar mill-magna (overrun type), jew brejk.

5.4. Fil-każ ta' ganċijiet (drawbar) flimkien ma' inerzja, veloċità akbar minn tal-magna (overrun), brejkijiet, id-distanza bejn iċ-ċentru ta' għajnet il-ganċ (drawbar eye) u t-tarf tal-manku ħieles (free shank) ta' għajnet il-ganċ (drawbar eye) m'għandiex tkun inqas minn 200mm fil-pożizzjoni ta' l-applikazzjoni tal-brejk. Bil-manku (shank) ta' għajnet il-ganċ (drawbar eye) imdaħħal kollu, id-distanza m'għandiex tkun inqas minn 150 mm.

5.5. Il-ganċijiet (drawbars) għall-użu fuq trejlers b'fus ċentrali għandu jkollhom mill-inqas nofs il-mument tar-reżistenza kontra l-forzi laterali daqs kemmikollhom kontra l-forzi vertikali.

6. ŻBARRI (DRAWBEAMS)

6.1. Żbarri (drawbeams) tal-Klassi F għandhom jissodisfaw it-testijiet preskritti fl-anness 6, fil-paragrafu 3.3

6.2. Id-disinn tat-titqib bit-trapan għall-immontar ta' l-akkoppjar bil-ganċ (drawbar couplings) standard tal-Klassi C għandu jkun skond il-Figura 15 u t-Tabella 10 aktar 'l isfel.

6.3. L-iżbarri (drawbeams) m'għandhomx ikunu ssaldjati max-xàsi, mal-bodì jew ma' parti oħra mill-vettura.

Figura 15 – Id-dimensjonijiet ta' l-immontar għall-akkoppjar bil-ganċ (drawbar couplings) standard (ara t-Tabella 10)







TABELLA 10 – Id-dimensjonijiet ta' l-immontar għal akkoppjar bil-ganċ (drawbar couplings) standard (mm) – ara l-Figura 15 Klassi C50-1 C50-2 C50-3 C50-4 C50-5 C50-6 C50-7 Rimarki e1 83 83 120 140 160 160 ±0,5 e2 56 56 55 80 100 100 ±0,5 d1 — 55 75 85 95 95 +1,0 /-0,5 d2 10,5 10,5 15 17 21 21 H13 T — 15 20 35 35 35 l-aktar F 120 120 165 190 210 210 l-inqas G 95 95 100 130 150 150 l-inqas L1 — 200 300 400 400 400 l-inqas

7. L-AKKOPPJAR TA' L-ISTEPNI (FIFTH WHEEL COUPLINGS) U L-IFILSA MEXXEJJA (STEERING WEDGES)

Il-kondizzjonijiet meħteiġa tal-paragrafi 7.1 sa 7.7 huma applikabbli għall-akkoppjar ta' l-istepni (fifth wheel couplings) kollha tal-Klassi G50.

Kondizzjonijiet meħtieġa oħra li għandhom ikunu ssodisfatti mill-istrumenti ta' l-akkoppjar standard jingħataw fil-paragrafu 7.9.

L-ifilsa mexxejja (steering wedges) għandhom jissodisfaw il-kondizzjonijit meħtieġa mniżżla fil-lista tal-paragrafu 7.8.

7.1. Kavilji ta' l-istepni (fifth wheel coupling pins) adattati

L-akkoppjar ta' l-istepni (fifth wheel couplings) tal-Klassi G50 għandhom ikunu ddisinjati sabiex jistgħu jintużaw flimkien mal-kavilji tal-Klassi H50 u, flimkien, jipprovdu l-karatteristiċi speċifikati.

7.2. Gwidi

L-akkoppjar ta' l-istepni (fifth wheel couplings) għandhom ikunu mgħammra bi gwida li tassigura tqabbid mingħajr periklu u korrett tal-kavilja. Il-wisa' tad-dħul tal-gwida, għall-akkoppjar ta' l-istepni (fifth wheel couplings) standard, ta' 50 mm għandha tkun mill-inqas ta' 350 mm (ara l-Figura 16).

Għall-akkoppjar ta' l-istepni (fifth wheel couplings) żgħar, mhux standard, tal-Klassi G50-X u bl-akbar valur“D” ta' 25 kN, il-wisa' tad-dħul għandha tkun mill-inqas 250 mm.

(1) Biex wieħed jipprovdi għall-użu ta' l-ifilsa mexxejja (steering wedges), wieħed għandu jkejjel id-dimensjoni ta' referenza k = 137 ±3 mm fi 32 mm taħt il-wiċċ ta' fuqnett u fid-distanza ta' 200 mm mil-linja ċentrali trasversali ta' l-akkoppjar.

(2) L-angolu ta' l-għonq ta' 40o + 1o/-0o għandu jinżamm fuq distanza ta' mill-inqas 360 mm mil-linja ċentrali trasversali ta' l-akkoppjar. Il-wisa' tad-dħul ta' mill-inqas 350 mm tista' tinkiseb barra din id-distanza billi jitkabbar l-angolu tad-dħul sa l-akbar angolu magħluq minn kullimkien ta' 120o kif muri bil-linja tikek.

(3) Toqob ta' l-immontar mtawla ta' 23 ± 2 mm x 17 +2/-0 mm jew jistgħu jintużaw toqob ta' l-immontar tondi b'dijametru. 17 +2/-0 mm.

(4) Meta jintużaw toqob imtawla jew toqob b'dijametru > 18 mm, għandhom jintużaw wòxers b'dijametru ta' 40 mm, ħxuna ta' 6 mm, jew mezzi ta' saħħa ndaqs, eż. pjanċa ċatta ta' l-azzar.

Figura 16 – Id-dimensjonijiet ta' l-akkoppjar ta' l-istepni (fifth wheel couplings) standard (ara t-Tabella 11)

Figura 16a – It-tolleranzi tat-toqob ta' l-immontar għall-pjanċi ta' l-immontar tal-Klassi J għal akkoppjar ta' l-istepni (fifth wheel couplings) (ara l-para. 9.1. ta' dan l-anness)







TABELLA 11 – Id-dimensjonijiet ta' l-akkoppjar ta' l-istepni (fifth wheel couplings) standard (mm), ara l-Figura 16 Klassi G50-1 G50-2 G50-3 G50-4 G50-5 G50-6 H 140-159 160-179 180-199 200-219 220-239 240-260

7.3. L-inqas artikulazzjoni ta' l-akkoppjar ta' l-istepni (fifth wheel couplings)

Bil-kavilja llokkjata, mingħajr ma' l-akkoppjar ta' l-istepni (fifth wheel couplings) jkun imwaħħal mal-vettura jew mal-pjanċa ta' l-immontar, imma jiġi kkunsidrat l-effett tal-viti ta' l-immontar, l-akkoppjar għandu jippermetti, fl-istess ħin, l-inqas valuri ta' artikulazzjoni tal-kavilja li ġejjin:

7.3.1. ±90o madwar l-ass vertikali (mhux applikabbli għall-akkoppjar ta' l-istepni (fifth wheel couplings) bi tmexxija pożittiva);

7.3.2. ±12o madwar l-assi orizzontali trasversali għad-direzzjoni ta' l-ivvjaġġar. Dan l-angolu mhux bilfors ikopri l-użu fuq art imħarbta.

7.3.3. Rotazzjoni ta' l-assi madwar l-assi lonġitudinali fejn mhux permess aktar minn ±3o. Madankollu, fuq akkoppjar ta' l-istepni (fifth wheel couplings) li joxxilla kompletament, dan l-angolu jista' jkun ta' aktar, dejjem jekk il-mekkaniżmu li jsakkar jippermetti r-restrizzjoni tar-rotazzjoni ta' mhux aktar minn ±3o.

7.4. L-istrumenti li jsakkru biex jiprevjenu li l-akkoppjar ta' l-istepni (fifth wheel couplings) jinħall

L-akkoppjar ta' l-istepni (fifth wheel couplings) għandu jkun imsakkar meta jkun akkoppjat minn żewġ strumenti mekkaniċi pożittivi li jsakkru, b'kull wieħed għandu jibqa' jaħdem jekk l-ieħor ma jaħdimx.

L-istrument primarju li jsakkar għandu jaħdem awtomatikament imma l-istrument sekondarju li jsakkar jista' jkun jew awtomatiku jew jaqbad flimkien b'mod manwali. L-istrument sekondarju li jsakkar jista' jkun iddisinjat biex jaħdem flimkien ma' l-istrument primarju u jipprovdi sokra mekkanika pożittiva oħra għall-istrument primarju. Għandu jkun possibbli li wieħed jillokkja l-istrument li jsakkar sekondarju jekk l-istrument primarju jkun ġie llokkjat kif suppost.

M'għandux ikun possibbli għall-istrumenti li jsakkru li jinħallu b'mod involontarju. Biex l-istrumenti jinħallu hemm bżonn ta' azzjoni maħsuba mis-sewwieq jew l-operatur tal-vettura.

Il-pożizzjoni magħluqa u msakkra ta' l-akkoppjar għandha tkun indikata b'mod viżwali minn strument mekkaniku u għandu jkun possibbli li tiġi vverifikata l-pożizzjoni ta' l-indikatur bil-mess, per eżempju, biex il-pożizzjoni tkun tista' tiġi kkontrollata fid-dlam. L-istrument li jagħti indikazzjoni għandu jindika li l-istrument primarju u dak sekondarju li jsakkru huma t-tnejn illokkjati. Madankollu, hu biżżejjed li jkun indikat li strument wieħed qiegħed jiġi llokkjat jekk, f'dan il-każ, l-istrument l-ieħor jiġi llokjat fl-istess ħin u din hi karatteristika inerenti tad-disinn.

7.5. L-istrumenti li jazzjonaw jew il-mekkaniżmi li jħollu

Fil-pożizzjoni magħluqa, l-istrumenti li jazzjonaw jew il-mekkaniżmi li jħollu m'għandhomx jitħallew jitħaddmu b'mod involontarju jew aċċidentali. Is-sistema li ssakkar għandha tkun tali li jkollha bżonn azzjoni pożittiva u konxja sabiex jinħall l-istrument li jsakkar sabiex il-mekkaniżmu li jħoll l-akkoppjar jiġi azzjonat.

7.6. Irfinitura tal-wiċċ

L-uċuh tal-pjanċa ta' l-akkoppjar u s-sokra ta' l-akkoppjar għandhom jaħdmu sew u għandhom ikunu msawra bil-magna, għandu jinkewa l-metall biex jingħata sura, għandu jinxteħet il-metall imdewweb fil-forma jew għandu jkun ippressat.

7.7. Il-kondizzjonijiet meħtieġa tal-piż

L-akkoppjar ta' l-istepni (fifth wheel couplings) kollu għandu jkun jista' jissodisfa t-testijiet deskritti fl-anness 6, fil-paragrafu 3.7.

7.8. L-ifilsa mexxejja (steering wedges)

7.8.1. Id-dimensjonijiet ta' l-ifilsa mexxejja (steering wedges) għat-tmexxija pożittiva tas-semitrejlers għandhom ikunu kif hemm fil-Figura 17.

Noti:

(1) Japplika biss għall-ifilsa mexxejja li għandhom ħxuna ta' 60 mm.

(2) Din id-dimensjoni tirreferi biss għall-wiċċ funzjonali: il-feles ta' l-istêring innifsu jista' jkun itwal.

Figura 17 – Id-dimensjonijiet ta' l-ifilsa mexxejja (steering wedges) immuntati fuq il-molol

7.8.2. Il-feles mexxej (steering wedge) għandu jippermetti akkoppjar mingħajr periklu u korrett u għandu jkun immuntat fuq il-molol. Is-saħħa tal-molla għandha tingħażel sabiex ikun possibbli li jsir l-akkoppjar ta' semitrejler li ma jkunx mgħobbi u sabiex, bis-semitrejler mgħobbi għal kollox il-feles mexxej (steering wedge) ikun f'kuntatt sew mal-ġnub ta' l-akkoppjar waqt l-użu. L-akkoppjar ta' l-istepni jista' jinħall meta s-semitrejler ikun kemm mgħobbi u kemm le.

7.9. Il-kondizzjonijiet meħtieġa speċjali għall-akkoppjar ta' l-istepni (fifth wheel couplings) standard:

7.9.1. id-dimensjonijiet għandhom ikunu kif murija fil-Figura 16 u t-Tabella 11.

7.9.2. għandhom ikunu adattati, u ttestjati, għal valur ta' D ta' 150 kN u valur ta' U ta' 20 tunnellati metriċi.

7.9.3. l-akkoppjar jista' jinħall permezz ta' lieva ta' l-id immuntata direttament fuq l-akkoppjar.

7.9.4. għandhom ikunu adattati għat-tmexxija pożittiva tas-semitrejlers permezz ta' l-ifilsa mexxejja (steering wedges)– ara l-paragrafu 7.8.

8. IL-KAVILJI TA' L-ISTEPNI (FIFTH WHEEL COUPLING PINS)

8.1. Il-kavilji ta' l-istepni (fifth wheel coupling pins) tal-Klassi H50 (ISO 337) għandu jkollhom id-dimensjonijiet murija fil-Figura 18.

Figura 18 – Id-dimensjonijiet tal-kavilji ta' l-istepni (fifth wheel coupling pins) tal-Klassi H50

8.2. Il-kavilji ta' l-akkoppjar għandhom ikunu jistgħu jissodisfaw it-testijiet deskritti fl-anness 6, fil-paragrafu 3.9.

9. PJANĊI TA' L-IMMONTAR

9.1. Pjanċi ta' l-immontar tal-Klassi J għal akkoppjar ta' l-istepni (fifth wheel couplings) għandu jkollhom toqob ta' l-immontar ippożizzjonati kif murija fil-Figura 16a, jekk huma maħsuba għal akkoppjar ta' l-istepni (fifth wheel couplings) standard. Madankollu, it-toqob ta' l-immontar għandhom ikunu b'dijametru ta' 17 mm + 2,0 mm/- 0,0 mm. It-toqob għandhom ikunu ċirkulari u MHUX imxaqqa (ara l-Figura 16a).

9.2. Il-pjanċi ta' l-immontar għall-akkoppjar ta' l-istepni (fifth wheel couplings) standard għandhom ikunu adattati għat-tmexxija pożittiva tas-semitrejlers (bl-ifilsa mexxejja (steering wedges)). Il-pjanċi ta' l-immontar għall-akkoppjar ta' l-istepni (fifth wheel couplings) mhux standard li m'humiex adattati għat-tmexxija pożittiva għandhom ikunu mmarkati b'mod xieraq.

9.3. Il-pjanċi ta' l-immontar għall-akkoppjar ta' l-istepni (fifth wheel couplings) għandu jkun jista' jissodisfa t-testijiet deskritti fl-anness 6, fil-paragrafu 3.8.

10. AKKOPPJAR TAT-TIP BIL-GANĊ (HOOK TYPE COUPLINGS)

10.1. Il-kondizzjonijiet meħtieġa ġenerali għall-akkoppjar tat-tip bil-ganċ (hook type couplings) tal-Klassi K:

10.1.1. L-akkoppjar tat-tip bil-ganċ (hook type couplings) kollu tal-Klassi K għandhom jissodisfaw it-testijiet msemmija fl-anness 6, fil-paragrafu 3,5 u għandhom ikunu adattati għall-valuri karatteristiċi mogħtija fit-Tabella 13.

10.1.2. L-akkoppjar tat-tip bil-ganċ (hook type couplings) tal-Klassi K għandu jkollhom id-dimensjonijiet mogħtija fil-Figura 19 u t-Tabella 12. Il-Klassijiet K1 sa K4 jinkludu akkoppjar mhux awtomatiċi li jintużaw biss fuq trejlers li m'għandhomx iktar minn 3.5 tunnellati metriċi ta' f'dik li hi l-akbar massa permissibbli u l-Klassijiet KA1 sa KA3 huma akkoppjar awtomatiċi.

Figura 19 – Id-dimensjonijiet u l-artikulazzjoni ta' l-akkoppjar tat-tip bil-ganċ (hook type couplings) tal-Klassi K

10.1.3. L-Akkoppjar tat-tip bil-ganċ (hook type couplings) għandu jintuża biss ma' għajnet il-ganċ (drawbar eye) torojdali u meta tintuża ma' għajnet il-ganċ (drawbar eye) torojdali tal-Klassi L, l-akkoppjar tal-Klassi K għandu jkollu l-gradi ta' artikulazzjoni mogħtija fil-paragrafu 10.2 ta' dan l-anness.

10.1.4. L-akkoppjar tat-tip bil-ganċ (hook type coupling) tal-Klassi K għandu jintuża ma' għajn torojdali bl-inqas spazju ħieles, jew moviment ħieles, ta' 3 mm u l-akbar spazju ħieles ta' 5 mm meta tkun ġdida. Għajnejn il-ganċ (drawbar eyes) adattati għandhom ikunu ddikjarati mill-manifattur ta' l-akkoppjar fil-formola tal-Komunikazzjoni murija fl-anness 1.

10.2. Akkoppjar tal-Klassi K meta użat ma' għajn torojdali tal-Klassi L, imma ma jkunx imwaħħla fuq vettura, għandu jkollu l-angoli ta' artikulazzjoni mhux simultanji li ġejjin – ara wkoll il-Figura 19:

10.2.1. ±90o b'mod orizzontali madwar l-assi vertikali ta' l-akkoppjar;

10.2.2. ±40o b'mod vertikali madwar l-assi orizzontali trasversali ta' l-akkoppjar;

10.2.3. ±20o rotazzjoni fuq l-assi madwar l-assi orizzontali lonġitudinali tal-linja taċ-ċentru ta' l-akkoppjar.

10.3. L-akkoppjar tat-tip bil-ganċ (hook type couplings) awtomatiċi tal-Klassi K għandu jkollhom ix-xedaq iddisinjat b'tali mod li għajnet il-ganċ (drawbar eye) tkun iggwidata fl-akkoppjar.

10.4. Sokor biex ma jinħallx l-akkoppjar b'mod involontarju:

Fil-pożizzjoni magħluqa l-akkoppjar għandu jkun imsakkar minn żewġ strumenti mekkaniċi pożittivi li jissakkru b'mod li kull wieħed jibqa' jaħdem jekk l-ieħor ma jibqax.

Il-pożizzjoni magħluqa u msakkra ta' l-akkoppjar għandha tkun indikata b'mod ċar fuq barra minn strument mekkaniku. Għandu jkun possibbli li tiġi vverifikata l-pożizzjoni ta' l-indikatur bil-mess, per eżempju, fid-dlam.

L-istrument mekkaniku li jagħti indikazzjoni għandu jindika li ż-żewġ mekkaniżmi li jsakkru huma llokkjati (kondizzjoni UKOLL).

Madankollu, hu biżżejjed li jkun indikat li wieħed mill-mekkaniżmi li jsakkru hu llokkjat, jekk, f'din is-sitwazzjoni, li jkun illokkjat it-tieni mekkaniżmu li jsakkar hi karatteristika inerenti tad-disinn.

10.5. Il-lievi ta' l-id

Il-lievi ta' l-id għandhom ikunu ta' disinn adattat għal użu faċli, bit-tarf ittundjat. L-akkoppjar m'għandux ikollu truf ippuntati jew punti li jistgħu joqorsu qrib il-lieva ta' l-id li jistgħu jirriżultaw f'ferita waqt it-tħaddim ta' l-akkoppjar. Il-forza meħtieġa biex jinħall l-akkoppjar, imkejla mingħajr għajnet il-ganċ (drawbar eye), m'għandiex tisboq 250 N b'mod perpendikulari għal-lieva ta' l-id tul il-linja tat-tħaddim.







TABELLA 12 – Id-dimensjonijiet ta' l-akkoppjar tat-tip bil-ganċ (hook type couplings) tal-Klassi K – ara l-Figura 19 Klassi K1 K2 K3 K4 KA1 KA2 KA3 Rimarki e1 — 83 83 120 120 140 160 ±0,5 e2 — 56 56 55 55 80 100 ±0,5 e3 90 — — — — — — ±0,5 d2 17 10,5 10,5 15 15 17 21 H13 c 3 3 3 3 3 3 3 l-inqas f 130 175 175 180 180 200 200 l-akbar g 100 100 100 120 120 140 200 l-akbar a 45 45 45 45 45 45 45 +1,6 /-0,0 L1 120 120 120 120 250 300 300 l-akbar L2 74 74 63 74 90 90 90 l-akbar L3 110 130 130 150 150 200 200 l-akbar







TABELLA 13 – Il-valuri karatteristiċi għall-akkoppjar tat-tip bil-ganċ (hook type couplings) Klassi K1 K2 K3 K4 KA1 KA2 KA3 D kN 17 20 20 25 70 100 130 Dc kN — — 17 20 54 70 90 S kg 120 120 200 250 700 900 1 000 V kN — — 10 10 18 25 35

11. L-AKKOPPJAR TAT-TIP BIL-GANĊ (DRAWBAR TYPE COUPLINGS) GĦAL SKOP SPEĊIFIKU – KLASSI T

11.1. L-akkoppjar tat-tip bil-ganċ (drawbar type couplings) tal-Klassi T għal skop speċifiku huma maħsuba għall-użu fuq vetturi magħquda speċifiċi, per eżempju, trasportaturi tal-karozzi. Dawn il-vetturi għandhom strutturi speċjali u jistgħu jinħtieġu post għall-akkoppjar partikulari u mhux tas-soltu.

11.2. L-akkoppjar tal-Klassi T għandu jkun ristrett għall-użu ma' trejlers b'fus ċentrali u din ir-restrizzjoni għandha tkun mgħarrfa fuq il-formola tal-Komunikazzjoni murija fl-anness 1.

11.3. L-akkoppjar tal-Klassi T għandu jkun approvat bħala par imqabbel u m'għandux ikun possibbli li l-akkoppjar jiġi sseparat jekk mhux f'ħanut tax-xogħol b'għodod li normalment ma jinstabux fuq vettura.

11.4. L-akkoppjar tal-Klassi T m'għandhomx ikunu awtomatiċi meta jitħaddmu.

11.5. L-akkoppjar tal-Klassi T għandhom jissodisfaw il-kondizzjonijiet meħtieġa relevanti tat-test mogħtija fl-anness 6, fil-paragrafu 3.3., minbarra l-paragrafu 3.3.4.

11.6. L-inqas angoli simultanji ta' l-artikulazzjoni li ġejjin għandhom ikunu possibbli ma' l-akkoppjar li mhux imwaħħal ma' vettura, imma hu mmuntat, u fl-istess pożizzjoni normali bħal meta jitwaħħal ma' vettura;

11.6.1. ±90o b'mod orizzontali madwar l-assi vertikali;

11.6.2. ±8o b'mod vertikali madwar l-assi orizzontali trasversali;

11.6.3. ±3o rotazzjoni ta' l-assi madwar l-assi orizzontali lonġitudinali.

12. L-ISTRUMENTI GĦALL-INDIKAZZJONI U L-KONTROLL MILL-BOGĦOD

12.1. Il-kondizzjonijiet meħtieġa ġenerali

L-istrumenti għall-indikazzjoni u l-kontroll mill-bogħod huma permessi biss fuq strumenti ta' l-akkoppjar awtomatiċi tal-Klassijiet C50-X u G50-X.

L-istrumenti għall-indikazzjoni u l-kontroll mill-bogħod m'għandhomx ifixklu l-inqas moviment ħieles ta' għajnet il-ganċ akkoppjata (coupled drawbar eye) jew is-semitrejler li jkun akkoppjat. Għandhom ikunu mwaħħla b'mod permanenti mal-vettura.

L-istrumenti kollha għall-indikazzjoni u l-kontroll mill-bogħod jaqgħu fl-ambitu ta' l-ittestjar u l-approvazzjoni ta' l-istrument ta' l-akkoppjar flimkien mal-partijiet kollha ta' l-istrumenti li jazzjonaw u l-istrumenti li jħaddmu l-ħafna mekkaniżmi kkomunikati magħhom (transmission devices).

12.2. Indikazzjoni mill-bogħod

12.2.1. Għal proċedura ta' akkoppjar awtomatiku, l-istrumenti ta' indikazzjoni mill-bogħod għandhom jindikaw il-pożizzjoni magħluqa u doppjament imsakkra ta' l-akkoppjar b'mod li jidher, skond il-paragrafu 12.2.2. Barra minn hekk, il-pożizzjoni miftuħa tista' tkun indikata kif hemm fil-paragrafu 12.2.3.

L-istrument ta' indikazzjoni mill-bogħod għandu jkun attivitat u rregolat b'mod awtomatiku waqt kull ftuħ u għeluq ta' l-akkoppjar.

12.2.2. Il-bidla minn pożizzjoni miftuħa għal waħda magħluqa u msakkra doppjament għandha tkun indikata minn sinjal ħadrani li jidher.

12.2.3. Jekk il-pożizzjoni miftuħa u/jew mhux imsakkra hi indikata, għandu jintuża sinjal ħamrani li jidher.

12.2.4. Fil-każ ta' l-indikazzjoni li turi li twettqet il-proċedura ta' akkoppjar awtomatiku, l-indikatur mill-bogħod għandu jassigura li l-kavilja tkun laħqet il-pożizzjoni doppjament msakkra.

12.2.5. Kwalunkwe ħsara li titfaċċa fis-sistema ta' indikazzjoni mill-bogħod m'għandiex tindika pożizzjoni magħluqa u msakkra waqt il-proċedura ta' l-akkoppjar jekk l-aħħar pożizzjoni ma tkunx intlaħqet.

12.2.6. Jekk jinħall wieħed miż-żewġ strumenti li jsakkru, għandu jintefa' d-dawl ħadrani li jidher u jinxtegħel id-dawl ħamrani (jekk hemm).

12.2.7. L-indikaturi mekkaniċi mwaħħla direttament ma' l-istrument ta' l-akkoppjar għandhom jinżammu.

12.2.8. Sabiex is-sewwieq ma jkunx aljenat waqt sewqan normali, għandu jkun hemm dispożizzjoni sabiex jintefa l-istrument ta' indikazzjoni mill-bogħod, imma dan għandu jinxtegħel mill-ġdid, b'mod awtomatiku, meta l-akkoppjar jerġa' jinfetaħ u jingħalaq – ara l-paragrafu 12.2.1.

12.2.9. Il-kontrolli u l-indikaturi tat-tħaddim ta' l-istrument ta' indikazzjoni mill-bogħod għandhom ikunu mmuntati fi ħdan il-kamp viżiv tas-sewwieq u jkunu identifikati b'mod permanenti u ċar.

12.3. Kontroll mill-bogħod

12.3.1. Jekk jintuża strument ta' kontroll mill-bogħod, kif iddefinit fil-paragrafu 2.8 ta' dan ir-Regolament, għandu jkun hemm ukoll strument ta' indikazzjoni mill-bogħod kif deskritt fil-paragrafu 12.2 li, mill-inqas, għandu jindika li l-akkoppjar hu miftuħ.

12.3.2. Għandu jkun hemm swiċċ għal skop speċifiku (jiġifieri swiċċ li jikkontrolla l-bqija tas-sistema, lieva jew valv) sabiex l-akkoppjar ikun jista' jinfetaħ jew jingħalaq permezz ta' l-istrument ta' kontroll mill-bogħod. Jekk l-iswiċċ li jikkontrolla l-bqija tas-sistema ma jinsabx fil-kabina tas-sewqan m'għandux ikun f'pożizzjoni fejn hu aċċessibli b'ċertu faċilità minn persuni mhux awtorizzati jew inkella għandu jkun imsakkar. It-tħaddim effettiv ta' l-akkoppjar mill-kabina tas-sewqan jista' jkun possibbli meta tħaddim involontarju jkun impossibbli, per eżempju, f'ħidma li tinħtieġ iż-żewġ idejn.

Għandu jkun possibbli li wieħed jaċċerta ruħu jekk il-ftuħ ta' l-akkoppjar taħt kontroll mill-bogħod sarx kollu jew le.

12.3.3. Jekk il-kontroll mill-bogħod jinvolvi li l-akkoppjar jinfetaħ minn forza esterna, il-kondizzjoni taħt xiex il-forza esterna taġixxi fuq l-akkoppjar għandha tkun indikata b'mod xieraq lis-sewwieq. Dan mhux meħtieġ jekk il-forza esterna taħdem biss waqt li l-kontroll mill-bogħod ikun qed jaħdem.

12.3.4. Jekk l-istrument li jazzjona l-ftuħ ta' l-akkoppjar taħt kontroll mill-bogħod hu mmuntat fuq barra tal-vetura, għandu jkun possibbli li wieħed jissorvelja l-êrja bejn il-vetturi akkoppjati, imma m'għandux ikun hemm ħtieġa, madankollu, li wieħed jidħol f'din l-êrja biex iħaddmu.

12.3.5. Kwalunkwe żball waħdani fit-tħaddim jew li jkun hemm kwalunkwe ħsara fis-sistema, m'għandux jirriżulta fil-ftuħ aċċidentali ta' l-akkoppjar waqt l-użu normali fit-triq. Kwalunkwe ħsarat fis-sistema għandhom ikunu indikati b'mod dirett jew jidhru b'mod ċar mill-ewwel fit-tħaddim li jmiss eż. meta ma jaħdimx tajjeb.

12.3.6. Fil-każ li ma jibqax jaħdem il-kontroll mill-bogħod għandu jkun possibbli, f'emerġenza, li jinfetaħ l-akkoppjar b'mill-inqas mod wieħed ieħor. Jekk dan jinħtieġ xi għodda, mela allura din għandha tkun inkluża fil-kitt ta' l-għodod fil-vettura. Il-kondizzjonijiet meħtieġa tal-paragrafu 3.6 ta' dan l-anness m'humiex applikabbli għal-lievi ta' l-id użati biss għall-ftuħ ta' l-akkoppjar f'emerġenza.

12.3.7. Il-kontrolli u l-indikaturi tat-tħaddim ta' l-istrumenti tal-kontroll mill-bogħod għandhom ikunu identifikati b'mod permanenti u ċar.









ANNESS 6

L-ITTESTJAR TA' L-ISTRUMENTI JEW IL-KOMPONENTI TA' L-AKKOPPJAR MEKKANIKU

1. IL-KONDIZZJONIJIET MEĦTIEĠA ĠENERALI GĦALL-ITTESTJAR

1.1. Il-kampjuni ta' l-istrumenti ta' l-akkoppjar għandhom ikunu ttestjati kemm għas-saħħa kif ukoll għall-funzjonament. L-ittestjar fiżiku għandu jsir kulfejn ikun possibbli, imma sakemm ma jintqalx mod ieħor, l-awtorità ta' l-approvazzjoni tat-tip jew is-servizz tekniku tista' ma teħtieġx it-test għas-saħħa fiżika jekk id-disinn sempliċi tal-komponent jagħmel possibbli kontroll teoretiku. Il-kontrolli teoretiċi jistgħu jsiru biex jiġu ddeterminati l-kondizzjonijiet fl-agħar każijiet. Fil-każijiet kollha, il-kontrolli teoretiċi għandhom jassiguraw l-istess kwalità ta' riżultati kemm għall-ittestjar dinamiku kif ukoll għal dak statiku. F'każijiet ta' dubju huma r-riżultati ta' l-ittestjar fiżiku li jkunu kkunsidrati bħala l-aktar importanti.

Ara wkoll il-paragrafu 4.8 ta' dan ir-Regolament.

1.2. Fil-każ ta' strumenti ta' l-akkoppjar, is-saħħa għandha tkun ivverifikata minn test dinamiku (test ta' kemm għandhom reżistenza). F'ċerti każijiet, testijiet addizzjonali statiċi jistgħu jkunu meħtieġa (ara l-paragrafu 3 ta' dan l-anness).

1.3. It-test dinamiku għandu jsir, bejn wieħed u ieħor, b'piż sinusojdali (li jalterna u/jew jivvibra) b'numru ta' ċikli ta' tensjoni xierqa għall-materjal. M'għandhomx jidhru la xquq u lanqas ta' ksur.

1.4. Bit-testijiet statiċi preskritti, hi permessa biss deformazzjoni permanenti ħafifa. Sakemm ma jintqalx mod ieħor, id-deformazzjoni permanenti u li tieħu forma malajr wara li jitħalla l-istrument jew il-komponent, m'għandiex tkun ta' aktar minn 10 fil-mija ta' l-akbar deformazzjoni mkejla waqt it-test. Fil-każ fejn il-kejl tad-deformazzjoni waqt it-test iqiegħed lil min ikun qed jagħmel it-test f'riskju, allura, dejjem jekk l-istess parametru qed jiġi kkontrollat waqt testijiet oħra, bħal waqt it-test dinamiku, mela allura din il-parti tat-test statiku tista' ma ssirx.

1.5. Is-suppożizzjonijiet dwar it-tagħbija fit-testijiet dinamiċi huma msejsa fuq il-komponent tal-forza orizzontali fl-assi lonġitudinali tal-vettura u l-komponent tal-forza vertikali. Il-komponenti tal-forza orizzontali trasversali għall-assi lonġitudinali tal-vettura, u l-mumenti, ma jiġux ikkunsidrati dejjem jekk huma ta' importanza żgħira.

Jekk id-disinn ta' l-istrument ta' l-akkoppjar jew iż-żjieda tiegħu mal-vettura jew iż-żjieda ta' sistemi addizzjonali (bħal stabilizzaturi, strumenti ta' akkoppjar magħluq eċċ.) jiġġeneraw forzi jew mumenti addizzjonali, testijiet oħra jistgħu jkunu meħtieġa mill-awtorità ta' l-approvazzjoni tat-tip jew mis-servizz tekniku.

Il-komponent tal-forza orizzontali fl-assi lonġitudinali tal-vettura hu rrappreżentat minn forza ta' referenza, iddeterminata b'mod teoriku, il-valur ta' D jew Dc. Il-komponent tal-forza vertikali, fejn hu applikabbli, hu rrappreżentat mill-piż statiku vertikali li jinġarr, S, fil-punt ta' l-akkoppjar u s-suppost piż vertikali, V, jew mill-piż statiku vertikali li jinġarr, U, fil-każ ta' l-akkoppjar ta' l-istepni (fifth wheel couplings).

1.6. Il-valuri karatteristiċi D, Dc, S, V u U, li fuqhom huma msejsa it-testijiet u li huma ddefiniti fil-paragrafu 2.11. ta' dan ir-Regolament, għandhom jittieħdu mill-informazzjoni tal-manifattur mogħtija fl-applikazzjoni għall-approvazzjoni tat-tip – ara l-formola tal-komunikazzjoni murija fl-annessi 1 u 2.

1.7. Kwalunkwe strument pożittiv li jsakkar, li jinżamm fil-pożizzjoni tiegħu minn forza ta' molla, għandu jibqa' fil-pożizzjoni soda tiegħu meta jkun soġġett għal forza applikata fl-inqas direzzjoni favorevoli u li tkun ekwivalenti għal tliet darbiet il-massa tal-mekkaniżmu li jsakkar.

2. IL-PROĊEDURI TA' L-ITTESTJAR

2.1. Għat-testijiet dinamiċi u statiċi, il-kampjun għandu jitqiegħed f'tagħmir adattat b'mezz ta' applikazzjoni ta' forza, sabiex ma jkunx soġġett għal kwalunkwe forza jew mument addizzjonali minbarra l-forza speċifika ta' l-ittestjar. Fil-każ ta' testijiet li jalternaw, id-direzzjoni ta' l-applikazzjoni tal-forza m'għandiex tiddevja b'aktar minn ±1o mid-direzzjoni speċifikata. Fil-każ ta' testijiet li jivvibraw u huma statiċi, l-angolu għandu jkun irregolat għall-akbar qawwa tat-test. Dan normalment ikun jinħtieġ linja ta' l-għaqda (joint) fil-punt ta' fejn tiġi applikata l-forza (jiġifieri fil-punt ta' l-akkoppjar) u linja ta' l-għaqda (joint) oħra f'distanza adegwata 'l bogħod.

2.2. Il-frekwenza tat-test m'għandiex tisboq 35 Hz. Il-frekwenza magħżula għandha tkun isseparata sew mill-frekwenzi ta' reżonanza ta' fejn qed isir it-test, inkluż l-istrument li qed jiġi ttestjat. Bi ttestjar mhux sinkroniku, il-frekwenzi taż-żewġ komponenti tal-forza għandhom ikunu, bejn madwar 1 fil-mija u mhux aktar minn 3 fil-mija 'l bogħod minn xulxin. Għal strumenti ta' l-akkoppjar magħmula mill-azzar, in-numru ta' ċikli ta' tensjoni hu ta' 2 × 106. Għal strumenti magħmula minn materjali li m'humiex azzar, numru ikbar ta' ċikli jista' jkun meħtieġ. Il-metodu ta' nfid biż-żebgħa għall-ittestjar għax-xquq, jew metodu ekwivalenti, għandu jintuża biex jiġi ddeterminat kienx hemm xi xquq waqt it-test.

2.3. B'testijiet li jivvibraw, il-forza ta' l-ittestjar tvarja bejn l-akbar forza ta' l-ittestjar u forza inqas, li tista' ma tkunx ikbar minn 5 fil-mija ta' l-akbar forza ta' l-ittestjar, sakemm ma jintqalx mod ieħor fil-proċedura speċifika ta' l-ittestjar.

2.4. B'testijiet statiċi, li m'humiex it-testijiet speċjali meħtieġa mill-paragrafu 3.2.3 ta' dan l-anness, il-forza ta' l-ittestjar għandha tkun applikata b'mod mieles u malajr u għandha tinżamm għal mill-inqas 60 sekonda.

2.5. L-istrumenti jew il-komponenti ta' l-akkoppjar li qed jiġu ttestjati għandhom jiġu mmuntati normalment bl-aktar mod riġidu possibbli fuq tagħmir tat-testijiet fil-pożizzjoni effettiva li fiha se jintużaw fuq il-vettura. L-istrumenti tat-twaħħil għandhom ikunu dawk speċifikati mill-manifattur jew mill-applikant u għandhom ikunu dawk maħsuba għaż-żjieda ta' l-istrument jew il-komponent ta' l-akkoppjar mal-vettura u/jew għandu jkollu l-istess karatteristiċi mekkaniċi.

2.6. L-istrumenti jew il-komponenti ta' l-akkoppjar għandhom ikunu ttestjati fis-sura użata fit-triq. Madankollu, fid-diskrezzjoni tal-manifattur, u fi ftehim mas-servizz tekniku, komponenti flessibli jistgħu jkunu nnewtralizzati jekk dan hu meħtieġ għall-proċedura tat-test u jekk dan ma jkollux influwenza mhux realistika fuq ir-riżultat tat-test.

Komponenti flessibli li jissaħħnu żżejjed waqt il-proċeduri tat-test aċċelerati jistgħu jitbiddlu waqt it-test. Il-piżijiet tat-test jistgħu jkunu applikati permezz ta' strumenti speċjali stirati.

3. IL-KONDIZZJONIJIET MEĦTIEĠA SPEĊIFIĊI GĦALL-ITTESTJAR

3.1. Il-boċċi ta' l-akkoppjar (coupling balls) u s-saljaturi ta' l-irmonk (towing brackets)

3.1.1. L-istrumenti mekkaniċi ta' l-akkoppjar b'boċċi ta' l-akkoppjar (coupling balls) jistgħu jkunu tat-tipi li ġejjin:

(i) boċċi ta' l-akkoppjar (coupling balls) f'biċċa waħda, inklużi strumenti b'boċċi li jinqalgħu u li ma jistgħux jitbiddlu ma' xulxin (ara l-Figuri 20a u 20b),

(ii) boċċi ta' l-akkoppjar (coupling balls), li jinkorporaw numru ta' partijiet li jistgħu jiżżarmaw (ara l-Figuri 20c, 20d u 20e),

(iii) saljaturi ta' l-irmonk (towing brackets) mingħajr boċċa mwaħħla (ara l-Figura 20f).

Figura 20 – Arranġamenti ta' saljaturi ta' l-irmonk tat-tip tal-boċċa (ball type towing brackets)

3.1.2. It-test bażiku hu wieħed dinamiku ta' reżistenza. Il-kampjun tat-test jinkorpora l-boċċa ta' l-akkoppjar (coupling ball), l-għonq tal-boċċa u l-immontar meħtieġ sabiex l-immontar jitwaħħal mal-vettura. Il-boċċa ta' l-akkoppjar (coupling ball) u s-saljaturi ta' l-irmonk (towing brackets) għandhom ikunu mmuntati b'mod riġidu fuq tagħmir tat-test, li jista' jipproduċi forza li talterna, fil-pożizzjoni effettiva li fiha hu maħsuba għal biex tintuża.

3.1.3. Il-pożizzjonijiet tal-punti fejn titwaħħal il-boċċa ta' l-akkoppjar (coupling ball) u s-saljatura ta' l-irmonk (towing bracket) huma speċifikati mill-manifattur tal-vettura (ara l-paragrafu 5.3.2. ta' dan ir-Regolament).

3.1.4. L-istrumenti mressqa għall-ittestjar għandu jkollhom il-partijiet u d-dettalji tad-disinn kollha li jistgħu jinfluwenzaw il-kriterji tas-saħħa (per eżempju, pjanċa tas-sòkit ta' l-elettriku, kwalunkwe mmarkar, eċċ.). Il-kampjun tat-test għandu jinkludi l-partijiet kollha sal-punti ta' ankoraġġ jew il-punti tat-twaħħil mal-vettura. Il-lok ġeometriku tal-boċċa ta' l-akkoppjar (coupling ball) u l-punti tat-twaħħil ta' l-istrument ta' l-akkoppjar li għandhom x'jaqsmu mal-linja tar-referenza għandhom jiġu pprovduti mill-manifattur tal-vettura u għandhom jintwerew fir-rapport tat-test. Il-pożizzjonijiet kollha relattivi tal-punti ta' ankoraġġ f'dak li għandhom x'jaqsmu mal-linja ta' referenza, li għaliha l-manifattur tal-vettura ta' l-irmonk għandu jipprovdi l-informazzjoni meħtieġa kollha lill-manifattur ta' l-istrument ta' l-irmonk, għandhom ikunu rripetuti fuq is-sodda ta' l-ittestjar.

3.1.5. Il-kampjun immuntat fuq it-tagħmir tat-test għandu jkun soġġett għal test ta' tensjoni li talterna applikat f'angolu mal-boċċa kif muri fil-Figuri 21 jew 22.

Id-direzzjoni ta' l-angolu tat-test għandha tkun iddeterminata mir-relazzjoni vertikali bejn il-linja orizzontali ta' referenza li tgħaddi miċ-ċentru tal-boċċa u l-linja orizzontali li tgħaddi mill-punt tat-twaħħil ta' l-istrument ta' l-akkoppjar li hu l-ogħla fost l-eqreb, meta mkejjel fi pjan orizzontali, għal pjan vertikali trasversali li jgħaddi miċ-ċentru tal-boċċa. Jekk il-linja tal-punt tat-twaħħil qiegħda 'l fuq mil-linja orizzontali ta' referenza, it-test għandu jsir f'angolu ta' α = + 15o±1o u jekk hi 'l isfel, mela t-test għandu jsir f'angolu ta' α = - 15o±1o (ara l-Figura 21). Il-punti ta' twaħħil li għandhom ikunu kkunsidrati biex ikun iddeterminat l-angolu tat-test għandhom ikunu dawk iddikjarati mill-manifattur tal-vettura u li jgħaddu l-forzi ewlenija ta' l-irmonk lejn l-istruttura tal-vettura ta' l-irmonk.

Dan l-angolu intgħażel sabiex ikunu kkunsidrat il-piz vertikali statiku u l-piż dinamiku u hu applikabbli biss għal piż statiku permess li ma jisboqx:

S = 120 × D [N]

Fejn il-piż statiku vertikali jisboq dak ikkalkulat hawn fuq, l-angolu għandu jiżdied b'20o, fiż-żewġ kondizzjonijiet.

It-test dinamiku għandu jsir bil-forza ta' l-ittestjar li ġejja:

Fhs res = ±0,6 D

3.1.6. Il-proċedura tat-test hi applikabbli għal tipi differenti ta' strumenti ta' l-akkoppjar (ara l-paragrafu 3.1.1 ta' dan l-anness) kif ġej:

3.1.6.1. boċċi ta' l-akkoppjar (coupling balls) f'biċċa waħda, inklużi strumenti b'boċċi li jinqalgħu iżda ma jinbidlux ma' xulxin (ara l-Figuri 20a u 20b).

3.1.6.1.1. it-test tas-saħħa għall-istrumenti murija fil-Figuri 20a u 20b għandu jsir skond il-kondizzjonijiet meħtieġa tal-paragrafu 3.1.5;

Nota: Il-linja parallela għal-linja ta' referenza tgħaddi miċ-ċentru ta' l-ogħla u l-eqreb punt għall-immontar tas-saljatura ta' l-irmonk (towing bracket) mal-vettura – ara l-anness 6, il-paragrafu 3.1.5.

Figura 21 – L-angoli ta' applikazzjoni tal-forza ta' l-ittestjar

Nota: Id-direzzjoni tal-forza ta' l-ittestjar li talterna, Fhs res, li tiddependi mil-lok fejn tinsab il-linja orizzontali ta' referenza taċ-ċentru tal-boċċa f'relazzjoni mal-linja parallela għal din il-linja ta' referenza – ara l-Figura 21

Figura 22 – L-angoli ta' applikazzjoni tal-forza ta' l-ittestjar

3.1.6.2. Boċċi ta' l-akkoppjar (coupling balls), li jinkludu partijiet li jistgħu jiżżarmaw. Il-kategoriji li ġejjin huma ddefiniti:

(a) saljatura ta' l-irmonk (towing bracket) u boċċa (ara l-Figura 20c),

(b) saljatura ta' l-irmonk (towing bracket) u boċċa fuq sostenn integrali (ara l-Figura 20d),

(c) saljatura ta' l-irmonk (towing bracket) b'boċċa li tinqala' (ara l-Figura 20e),

(d) saljatura ta' l-irmonk (towing bracket) mingħajr boċċa (ara l-Figura 20f).

3.1.6.2.1. It-test ta' saħħa għal dawn l-istrumenti murija fil-Figuri 20 c sa 20f għandu jsir skond il-kondizzjonijiet meħtieġa tal-paragrafu 3.1.5. Id-dimensjonijiet e u f, għandu jkollhom tolleranza tal-manifattura ta' ±5 mm, u dan għandu jkun iddikjarat fir-rapport tat-test.

It-test tas-saljatura ta' l-irmonk (towing bracket) (ara l-Figura 20f) għandu jsir b'boċċa mmuntata (fuq sostenn). Ikun ikkunsidrat biss ir-riżultat tat-test fuq is-saljatura ta' l-irmonk (towing bracket) bejn il-punti tat-twaħħil u l-wiċċ ta' l-immontar tas-sostenn tal-boċċa.

Id-dimensjonijiet e u f għandu jkollhom tolleranza tal-manifattura ta' ±5 mm u dan għandu jkun speċifikat mill-manifattur ta' l-istrument ta' l-akkoppjar.

3.1.6.3. L-istrumenti ta' l-akkoppjar b'dimensjonijiet ta' e u f li jvarjaw għal boċċi ta' l-akkoppjar (coupling balls) li jiżżarmaw minn mas-sostenn u jinbidlu ma' xulxin – ara l-Figura 22.

3.1.6.3.1. It-testijiet tas-saħħa għal saljaturi ta' l-irmonk (towing brackets) bħal dawn għandhom isiru skond il-kondizzjonijiet meħtieġa tal-paragrafu 3.1.5.

3.1.6.3.2. Jekk konfigurazzjoni ta' l-agħar każ tista' tkun iddefinita bi ftehim bejn il-manifattur u l-awtorità ta' l-approvazzjoni tat-tip jew is-servizz tekniku, mela l-ittestjar ta' din il-konfigurazzjoni biss għandu jkun biżżejjed.

Jekk le, għandhom ikunu ttestjati diversi pożizzjonijiet tal-boċċi fi programm ta' test issemplifikat skond il-paragrafu 3.1.6.3.3.

3.1.6.3.3. Fi programm ta' test issemplifikat, il-valur għal f għandu jkun bejn valur definit ta' fmin u valur ta' fmax li ma jisboqx 100 mm. Il-boċċa għandha tkun f'distanza, emax, ta' 130 mm mis-sostenn. Sabiex ikunu koperti l-pożizzjonijiet kollha possibbli tal-boċċa, fil-kamp magħmul mid-distanza orizzontali mill-wiċċ ta' l-immontar u d-distanza vertikali ta' f (fmin sa fmax), żewġ strumenti għandhom ikunu ttestjati:

(i) wieħed b'boċċa fil-pożizzjoni ta' fuq (fmax), u

(ii) wieħed b'boċċa fil-pożizzjoni t’isfel (fmin).

L-angolu ta' applikazzjoni tal-forza ta' l-ittestjar ivarja, b'mod pożittiv jew negattiv, skond ir-relazzjoni tal-linja ta' referenza taċ-ċentru tal-boċċa mal-linja parallela li tgħaddi mill-ogħla u l-eqreb punt tat-twaħħil ta' l-istrument ta' l-akkoppjar. L-angoli li għandhom jintużaw huma dawk murija fil-Figura 22.

3.1.7. Fil-każ fejn unitajiet ta' boċċi li jinqalgħu jinżammu permezz ta' arranġamenti tat-twaħħil li m'humiex bil-viti, per eżempju, permezz ta' klipps li jorbtu l-molol, u fejn l-aspett tat-tqabbid mekkaniku pożittiv ta' l-arranġament mhux ittestjat waqt it-test dinamiku, mela l-arranġament għandu jkun soġġett għal test statiku li jkun applikat lill-boċċa jew lill-arranġament tat-tqabbid mekkaniku pożittiv f'direzzjoni xierqa. Fejn l-arranġament tat-tqabbid mekkaniku pożittiv iżomm l-unità tal-boċċa f'direzzjoni vertikali, it-test statiku għandu jkun dak li japplika forza vertikali ’l fuq fuq il-boċċa, li tkun ekwivalenti għall-valur ta’“D”. Fejn l-arranġament tat-tqabbid mekkaniku pożittiv iżomm l-unità tal-boċċa permezz ta' disinn orizzontali trasversali, it-test statiku għandu jkun dak li japplika forza f'din id-direzzjoni ekwivalenti għal 0,25 D. M’għandux ikun hemm kwalunkwe ħsara fl-istrument tat-tqabbid mekkaniku pożittiv jew kwalunkwe tagħwiġ li jista' jkollu effett ħażin fuq il-funz